CELEX: 32017R0460
Language: el
Date: 2017-03-16 00:00:00
Title: Κανονισμός (ΕΕ) 2017/460 της Επιτροπής, της 16ης Μαρτίου 2017, για τη θέσπιση κώδικα δικτύου σχετικά με την εναρμονισμένη διάρθρωση των τιμολογίων μεταφοράς αερίου (Κείμενο που παρουσιάζει ενδιαφέρον για τον ΕΟΧ )

17.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 72/29
            
         ΚΑΝΟΝΙΣΜΌΣ (ΕΕ) 2017/460 ΤΗΣ ΕΠΙΤΡΟΠΉΣ
   της 16ης Μαρτίου 2017
   για τη θέσπιση κώδικα δικτύου σχετικά με την εναρμονισμένη διάρθρωση των τιμολογίων μεταφοράς αερίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 715/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους όρους πρόσβασης στα δίκτυα μεταφοράς φυσικού αερίου και για την κατάργηση του κανονισμού (ΕΚ) αριθ. 1775/2005 (1), και ιδίως το άρθρο 6 παράγραφος 11,
   Εκτιμώντας τα ακόλουθα:
   
               (1)
            
            
               Σύμφωνα με τον κανονισμό (ΕΚ) αριθ. 715/2009, είναι απαραίτητη η θέσπιση κώδικα δικτύου σχετικά με την εναρμονισμένη διάρθρωση των τιμολογίων μεταφοράς αερίου και ο καθορισμός ενωσιακών κανόνων με σκοπό τη συμβολή στην ολοκλήρωση της αγοράς, τη βελτίωση της ασφάλειας του εφοδιασμού και την προώθηση της διασύνδεσης μεταξύ των δικτύων αερίου.
            
         
               (2)
            
            
               Ζωτικής σημασίας βήμα για την επίτευξη των στόχων αυτών είναι η αύξηση της διαφάνειας όσον αφορά τη διάρθρωση των τιμολογίων μεταφοράς και τις διαδικασίες που χρησιμοποιούνται για τον καθορισμό τους. Επομένως, είναι απαραίτητο να προσδιοριστούν οι απαιτήσεις για τη δημοσίευση των πληροφοριών που σχετίζονται με τον καθορισμό των εσόδων των διαχειριστών συστημάτων μεταφοράς και τη διαμόρφωση των διαφορετικών τιμολογίων μεταφοράς και μη μεταφοράς. Οι απαιτήσεις αυτές θα πρέπει να επιτρέπουν στους χρήστες δικτύου να κατανοούν καλύτερα τα τιμολόγια που καθορίζονται τόσο για τις υπηρεσίες μεταφοράς όσο και για τις υπηρεσίες μη μεταφοράς, καθώς και το πώς μεταβάλλονται, πώς καθορίζονται και πώς μπορούν να μεταβληθούν τα τιμολόγια αυτά. Επιπροσθέτως, οι χρήστες δικτύου θα πρέπει να μπορούν να κατανοούν το κόστος που συνδέεται με τα τιμολόγια μεταφοράς και να προβλέπουν τα τιμολόγια αυτά σε εύλογο βαθμό. Οι απαιτήσεις περί διαφάνειας που καθορίζονται στον παρόντα κανονισμό εναρμονίζουν περαιτέρω τον κανόνα που διατυπώνεται στο σημείο 3.1.2 στοιχείο α) του παραρτήματος I του κανονισμού (ΕΚ) αριθ. 715/2009.
            
         
               (3)
            
            
               Μετά την εισαγωγή της έννοιας του συστήματος εισόδου-εξόδου, με τον κανονισμό (ΕΚ) αριθ. 715/2009, το κόστος μεταφοράς δεν συνδέεται πλέον άμεσα με συγκεκριμένη διαδρομή, καθώς είναι δυνατή η σύναψη ξεχωριστών συμβάσεων δυναμικότητας εισόδου και εξόδου και οι χρήστες δικτύου μπορούν να διασφαλίσουν τη μεταφορά αερίου από οποιοδήποτε σημείο εισόδου προς οποιοδήποτε σημείο εξόδου. Υπό το πλαίσιο αυτό, ο διαχειριστής του συστήματος μεταφοράς αποφασίζει για τον πλέον αποδοτικό τρόπο ροής αερίου διαμέσου του συστήματος. Συνεπώς, προκειμένου σε ένα τέτοιο σύστημα να επιτευχθεί και να διασφαλιστεί εύλογο επίπεδο αντανάκλασης του κόστους και προβλεψιμότητας, τα τιμολόγια των υπηρεσιών μεταφοράς πρέπει να βασίζονται σε μεθοδολογία τιμής αναφοράς που χρησιμοποιεί συγκεκριμένους παράγοντες διαμόρφωσης του κόστους. Θα πρέπει να καθοριστούν οι κατευθυντήριες αρχές για την εφαρμογή συνεπούς και διαφανούς μεθοδολογίας τιμής αναφοράς. Θα πρέπει να θεσπιστεί η υποχρέωση διαβούλευσης σχετικά με την προτεινόμενη μεθοδολογία τιμής αναφοράς. Εάν η προτεινόμενη μεθοδολογία τιμής αναφοράς διαφέρει από τη μεθοδολογία τιμής αναφοράς που στηρίζεται στη σταθμισμένη βάσει δυναμικότητας απόσταση, η δεύτερη θα πρέπει να χρησιμεύει ως αντίστροφο σενάριο για τη σύγκριση με την προτεινόμενη μεθοδολογία τιμής αναφοράς.
            
         
               (4)
            
            
               Για την αποφυγή διπλής χρέωσης για τη μεταφορά από και προς τις εγκαταστάσεις αποθήκευσης, ο παρών κανονισμός θα πρέπει να καθορίσει ελάχιστη έκπτωση, αναγνωρίζοντας τη γενική συνεισφορά της εν λόγω υποδομής στην ευελιξία του συστήματος και την ασφάλεια του εφοδιασμού. Οι εγκαταστάσεις αποθήκευσης με άμεση πρόσβαση στα συστήματα μεταφοράς δύο ή περισσοτέρων διαχειριστών συστημάτων μεταφοράς σε άμεσα συνδεδεμένα συστήματα εισόδου-εξόδου ή ταυτόχρονα σε σύστημα μεταφοράς και σε σύστημα διανομής επιτρέπουν τη μεταφορά αερίου μεταξύ άμεσα συνδεδεμένων συστημάτων. Η εφαρμογή έκπτωσης στα σημεία εισόδου από ή στα σημεία εξόδου προς εγκαταστάσεις αποθήκευσης στις περιπτώσεις όπου οι εγκαταστάσεις αποθήκευσης χρησιμοποιούνται για τη μεταφορά αερίου μεταξύ άμεσα συνδεδεμένων συστημάτων θα ωφελούσε τους εν λόγω χρήστες δικτύου έναντι άλλων χρηστών δικτύου οι οποίοι δεσμεύουν προϊόντα δυναμικότητας χωρίς έκπτωση στα σημεία διασύνδεσης ή χρησιμοποιούν εγκαταστάσεις αποθήκευσης για μεταφορά αερίου εντός του ίδιου συστήματος. Ο παρών κανονισμός θα πρέπει να θεσπίσει μηχανισμούς αποφυγής αυτής της διάκρισης.
            
         
               (5)
            
            
               Για την εμπέδωση της ασφάλειας του εφοδιασμού, η χορήγηση εκπτώσεων θα πρέπει να εξετάζεται για σημεία εισόδου από εγκαταστάσεις ΥΦΑ, και στα σημεία εισόδου από και εξόδου προς υποδομή που αναπτύχθηκε με σκοπό τον τερματισμό της απομόνωσης των κρατών μελών όσον αφορά τα οικεία συστήματα μεταφοράς φυσικού αερίου.
            
         
               (6)
            
            
               Οι διαχειριστές συστημάτων μεταφοράς σε ορισμένα συστήματα εισόδου-εξόδου μεταφέρουν σημαντικά μεγαλύτερες ποσότητες αερίου σε άλλα συστήματα από ό,τι για κατανάλωση στο δικό τους σύστημα εισόδου-εξόδου. Επομένως, οι μεθοδολογίες τιμής αναφοράς θα πρέπει να συμπεριλαμβάνουν δικλείδες ασφαλείας, απαραίτητες για την προστασία των εν λόγω πελατών της δεσμευμένης αγοράς από κινδύνους που συνδέονται με μεγάλες ροές διαμετακόμισης.
            
         
               (7)
            
            
               Για να προαχθεί η σταθερότητα των τιμολογίων μεταφοράς για τους χρήστες δικτύου, να διασφαλιστεί η οικονομική σταθερότητα και να αποφευχθούν αρνητικές επιπτώσεις στα έσοδα και στις ταμειακές ροές των διαχειριστών συστημάτων μεταφοράς, θα πρέπει να καθοριστούν αρχές περί συμφωνίας των εσόδων.
            
         
               (8)
            
            
               Επιπλέον, θα πρέπει να καθοριστούν κανόνες σχετικά με τις αρχές τιμολόγησης για την επαυξημένη δυναμικότητα που υλοποιείται με διαδικασίες που βασίζονται στην αγορά, σύμφωνα με τη διαδικασία που καθορίζεται στα άρθρα 26 έως 30 του κανονισμού (ΕΕ) 2017/459 της Επιτροπής (2). Εάν η υλοποίηση επαυξημένης δυναμικότητας οδηγεί σε αδικαιολόγητο επίπεδο διασταυρούμενης επιδότησης, οπότε οι πελάτες της δεσμευμένης αγοράς θα ήταν εκτεθειμένοι σε μεγάλο ποσοστό του σχετικού με την ποσότητα του αερίου κινδύνου, ο παρών κανονισμός θα πρέπει να θεσπίζει μηχανισμούς μετριασμού των κινδύνων αυτών.
            
         
               (9)
            
            
               O παρών κανονισμός θα πρέπει να εφαρμόζεται στο μη εξαιρεθέν τμήμα μεγάλων νέων υποδομών στις οποίες έχει χορηγηθεί εξαίρεση, δυνάμει του άρθρου 36 της οδηγίας 2009/73/ΕΚ του Ευρωπαϊκού Κοινοβουλίου και του Συμβουλίου (3), από το άρθρο 41 παράγραφοι 6, 8 και 10 της εν λόγω οδηγίας. Στις περιπτώσεις όπου η ειδική φύση των γραμμών διασύνδεσης έχει αναγνωριστεί σε ευρωπαϊκό επίπεδο βάσει εξαίρεσης δυνάμει του άρθρου 36 της οδηγίας 2009/73/ΕΚ ή με άλλα μέσα, οι εθνικές ρυθμιστικές αρχές θα πρέπει να έχουν την εξουσία να χορηγήσουν παρέκκλιση από απαιτήσεις του παρόντος κανονισμού που θα μπορούσαν να διακινδυνεύσουν την αποδοτική λειτουργία των εν λόγω γραμμών διασύνδεσης.
            
         
               (10)
            
            
               Ο παρών κανονισμός δεν θα πρέπει να θίγει την εφαρμογή των ενωσιακών και εθνικών κανόνων ανταγωνισμού, και ιδίως την απαγόρευση των περιοριστικών συμφωνιών (άρθρο 101 της Συνθήκης για τη λειτουργία της Ευρωπαϊκής Ένωσης) και της κατάχρησης δεσπόζουσας θέσης (άρθρο 102 της Συνθήκης για τη λειτουργία της Ευρωπαϊκής Ένωσης). Η εναρμονισμένη διάρθρωση των τιμολογίων μεταφοράς θα πρέπει να σχεδιάζεται κατά τρόπο που να αποφεύγεται η παρακώλυση της λειτουργίας των κατάντη αγορών εφοδιασμού.
            
         
               (11)
            
            
               Οι εθνικές ρυθμιστικές αρχές και οι διαχειριστές συστημάτων μεταφοράς θα πρέπει να λαμβάνουν υπόψη τις βέλτιστες πρακτικές και να επιχειρούν την εναρμόνιση των διαδικασιών εφαρμογής του παρόντος κανονισμού. Ενεργώντας σύμφωνα με το άρθρο 7 του κανονισμού (ΕΚ) αριθ. 713/2009 του Ευρωπαϊκού Κοινοβουλίου και του Συμβουλίου (4), ο Οργανισμός Συνεργασίας των Ρυθμιστικών Αρχών Ενέργειας και οι εθνικές ρυθμιστικές αρχές θα πρέπει να εξασφαλίζουν, με τον πλέον αποτελεσματικό τρόπο, την εφαρμογή των κανόνων σχετικά με την εναρμονισμένη διάρθρωση των τιμολογίων μεταφοράς σε ολόκληρη την Ένωση.
            
         
               (12)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί σύμφωνα με το άρθρο 51 της οδηγίας 2009/73/ΕΚ,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   ΚΕΦΑΛΑΙΟ I
   
      ΓΕΝΙΚΕΣ ΔΙΑΤΑΞΕΙΣ
   
   Άρθρο 1
   Αντικείμενο
   Ο παρών κανονισμός θεσπίζει κώδικα δικτύου που καθορίζει τους κανόνες σχετικά με την εναρμονισμένη διάρθρωση των τιμολογίων μεταφοράς αερίου, συμπεριλαμβανομένων κανόνων για την εφαρμογή μεθοδολογίας τιμής αναφοράς, τις σχετικές απαιτήσεις διαβούλευσης και δημοσίευσης, καθώς και τον υπολογισμό των οριακών τιμών για τυποποιημένα προϊόντα δυναμικότητας.
   Άρθρο 2
   Πεδίο εφαρμογής
   1.   Ο παρών κανονισμός εφαρμόζεται σε όλα τα σημεία εισόδου και σε όλα τα σημεία εξόδου των δικτύων μεταφοράς αερίου, με εξαίρεση τα κεφάλαια III, V, VI, το άρθρο 28, το άρθρο 31 παράγραφοι 2 και 3 και το κεφάλαιο IX, που εφαρμόζονται μόνο στα σημεία διασύνδεσης. Τα κεφάλαια III, V, VI, το άρθρο 28 και το κεφάλαιο IX εφαρμόζονται στα σημεία εισόδου από τρίτες χώρες ή στα σημεία εξόδου προς τρίτες χώρες, ή και στα δύο, όταν η εθνική ρυθμιστική αρχή αποφασίζει την εφαρμογή του κανονισμού (ΕΕ) 2017/459 στα σημεία αυτά.
   2.   Ο παρών κανονισμός δεν εφαρμόζεται σε κράτη μέλη στα οποία έχει χορηγηθεί παρέκκλιση δυνάμει του άρθρου 49 της οδηγίας 2009/73/ΕΚ, για όσο διάστημα ισχύει η εν λόγω παρέκκλιση.
   Άρθρο 3
   Ορισμοί
   Για τους σκοπούς του παρόντος κανονισμού, ισχύουν οι ορισμοί του άρθρου 2 του κανονισμού (ΕΚ) αριθ. 715/2009, του άρθρου 3 του κανονισμού (ΕΕ) 2017/459, του άρθρου 3 του κανονισμού (ΕΕ) αριθ. 312/2014 της Επιτροπής (5), του άρθρου 2 του κανονισμού (ΕΕ) 2015/703 της Επιτροπής (6), καθώς και του άρθρου 2 της οδηγίας 2009/73/ΕΚ. Επιπλέον, ισχύουν οι ακόλουθοι ορισμοί:
   1)   «τιμή αναφοράς»: η τιμή προϊόντος δυναμικότητας για εξασφαλισμένη δυναμικότητα διάρκειας ενός έτους που ισχύει στα σημεία εισόδου και εξόδου και χρησιμοποιείται για τον καθορισμό των τιμολογίων μεταφοράς που βασίζονται στη δυναμικότητα·
   2)   «μεθοδολογία τιμής αναφοράς»: η μεθοδολογία που εφαρμόζεται στο τμήμα εκείνο των εσόδων από υπηρεσίες μεταφοράς που ανακτάται μέσω τιμολογίων μεταφοράς που βασίζονται στη δυναμικότητα με σκοπό τον υπολογισμό των τιμών αναφοράς·
   3)   «καθεστώς απουσίας ανώτατης τιμής»: ρυθμιστικό καθεστώς, όπως π.χ. καθεστώς ανώτατου επιπέδου εσόδων, καθεστώς ποσοστού απόδοσης και καθεστώς κόστους πλέον κέρδους στο πλαίσιο του οποίου τα επιτρεπόμενα έσοδα του διαχειριστή συστήματος μεταφοράς καθορίζονται σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ·
   4)   «έσοδα από υπηρεσίες μη μεταφοράς»: το τμήμα εκείνο των επιτρεπόμενων ή στοχευόμενων εσόδων που ανακτάται μέσω τιμολογίων μη μεταφοράς·
   5)   «ρυθμιστική περίοδος»: η χρονική περίοδος κατά την οποία οι γενικοί κανόνες για τα επιτρεπόμενα ή στοχευόμενα έσοδα καθορίζονται σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ·
   6)   «έσοδα από υπηρεσίες μεταφοράς»: το τμήμα εκείνο των επιτρεπόμενων ή στοχευόμενων εσόδων που ανακτάται μέσω τιμολογίων μεταφοράς·
   7)   «τιμολόγια μεταφοράς»: οι χρεώσεις που καταβάλλουν οι χρήστες δικτύου για τις υπηρεσίες μεταφοράς που τους παρέχονται·
   8)   «ενδοσυστημική χρήση του δικτύου»: η μεταφορά αερίου εντός συστήματος εισόδου-εξόδου σε πελάτες που είναι συνδεδεμένοι με το ίδιο σύστημα εισόδου-εξόδου·
   9)   «διασυστημική χρήση του δικτύου»: μεταφορά αερίου εντός συστήματος εισόδου-εξόδου σε πελάτες που είναι συνδεδεμένοι με άλλο σύστημα εισόδου-εξόδου·
   10)   «ομοιογενής ομάδα σημείων»: ομάδα ενός εκ των ακόλουθων τύπων σημείων: σημεία διασύνδεσης εισόδου, σημεία διασύνδεσης εξόδου, εγχώρια σημεία εισόδου, εγχώρια σημεία εξόδου, σημεία εισόδου από εγκαταστάσεις αποθήκευσης, σημεία εξόδου προς εγκαταστάσεις αποθήκευσης, σημεία εισόδου από εγκαταστάσεις υγροποιημένου φυσικού αερίου (εφεξής «εγκαταστάσεις ΥΦΑ»), σημεία εξόδου προς εγκαταστάσεις ΥΦΑ και σημεία εισόδου από εγκαταστάσεις παραγωγής·
   11)   «επιτρεπόμενα έσοδα»: το άθροισμα των εσόδων από υπηρεσίες μεταφοράς και των εσόδων από υπηρεσίες μη μεταφοράς για την παροχή υπηρεσιών από τον διαχειριστή συστήματος μεταφοράς για συγκεκριμένη χρονική περίοδο εντός δεδομένης ρυθμιστικής περιόδου τα οποία δικαιούται να εισπράττει ο εν λόγω διαχειριστής συστήματος μεταφοράς υπό καθεστώς απουσίας ανώτατης τιμής και τα οποία καθορίζονται σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ·
   12)   «υπηρεσίες μεταφοράς»: οι ρυθμιζόμενες υπηρεσίες που παρέχει ο διαχειριστής συστήματος μεταφοράς εντός του συστήματος εισόδου-εξόδου με σκοπό τη μεταφορά·
   13)   «τιμολόγια μη μεταφοράς»: οι χρεώσεις που καταβάλλουν οι χρήστες δικτύου για τις υπηρεσίες μη μεταφοράς που τους παρέχονται·
   14)   «στοχευόμενα έσοδα»: το άθροισμα των αναμενόμενων εσόδων από υπηρεσίες μεταφοράς που υπολογίζονται σύμφωνα με τις αρχές οι οποίες καθορίζονται στο άρθρο 13 παράγραφος 1 του κανονισμού (ΕΚ) αριθ. 715/2009 και των αναμενόμενων εσόδων από υπηρεσίες μη μεταφοράς για την παροχή υπηρεσιών από τον διαχειριστή συστήματος μεταφοράς για συγκεκριμένη χρονική περίοδο εντός δεδομένης ρυθμιστικής περιόδου υπό καθεστώς ανώτατης τιμής·
   15)   «υπηρεσίες μη μεταφοράς»: οι ρυθμιζόμενες υπηρεσίες, εκτός των υπηρεσιών μεταφοράς και των υπηρεσιών που ρυθμίζονται από τον κανονισμό (ΕΕ) αριθ. 312/2014, τις οποίες παρέχει ο διαχειριστής συστήματος μεταφοράς·
   16)   «πολλαπλασιαστής»: ο συντελεστής που εφαρμόζεται στο αντίστοιχο ποσοστό της τιμής αναφοράς για τον υπολογισμό της οριακής τιμής μη ετήσιου τυποποιημένου προϊόντος δυναμικότητας·
   17)   «καθεστώς ανώτατης τιμής»: ρυθμιστικό καθεστώς στο πλαίσιο του οποίου ορίζεται μέγιστο τιμολόγιο μεταφοράς βάσει των στοχευόμενων εσόδων σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ·
   18)   «παράγων διαμόρφωσης του κόστους»: βασική καθοριστική παράμετρος για τη δραστηριότητα του διαχειριστή συστήματος μεταφοράς, η οποία συσχετίζεται με τα κόστη του εν λόγω διαχειριστή συστήματος μεταφοράς, λόγου χάρη η απόσταση ή η τεχνική δυναμικότητα·
   19)   «δέσμη σημείων εισόδου ή εξόδου»: ομοιογενής ομάδα σημείων ή ομάδα σημείων εισόδου ή ομάδα σημείων εξόδου που γειτνιάζουν μεταξύ τους και θεωρούνται, αντίστοιχα, ενιαίο σημείο εισόδου ή ενιαίο σημείο εξόδου για την εφαρμογή της μεθοδολογίας τιμής αναφοράς·
   20)   «σενάριο ροής»: συνδυασμός σημείου εισόδου και σημείου εξόδου που αντιπροσωπεύει τη χρήση του συστήματος μεταφοράς σύμφωνα με τα διαγράμματα πιθανού εφοδιασμού και ζήτησης και για τα οποία υφίσταται τουλάχιστον μία διαδρομή αγωγού που επιτρέπει τη ροή αερίου προς το δίκτυο μεταφοράς στο εν λόγω σημείο εισόδου και από το δίκτυο μεταφοράς στο εν λόγω σημείο εξόδου, ασχέτως του κατά πόσον έχει συναφθεί σύμβαση δυναμικότητας για το συγκεκριμένο σημείο εισόδου και το συγκεκριμένο σημείο εξόδου·
   21)   «εποχικός συντελεστής»: ο συντελεστής που αντανακλά τις αυξομειώσεις της ζήτησης κατά τη διάρκεια του έτους και ο οποίος μπορεί να εφαρμοστεί σε συνδυασμό με τον σχετικό πολλαπλασιαστή·
   22)   «σταθερή πληρωτέα τιμή»: τιμή που υπολογίζεται σύμφωνα με το άρθρο 24 στοιχείο β) εφόσον η οριακή τιμή δεν υπόκειται σε τυχόν προσαρμογές·
   23)   «περίοδος τιμολόγησης»: η χρονική περίοδος κατά την οποία ισχύει ένα συγκεκριμένο ύψος τιμής αναφοράς, με ελάχιστη διάρκεια το ένα έτος και μέγιστη διάρκεια τη διάρκεια της ρυθμιστικής περιόδου·
   24)   «ρυθμιστικός λογαριασμός»: ο λογαριασμός στον οποίον αθροίζονται τουλάχιστον η ελλειμματική και η πλεονασματική ανάκτηση των εσόδων από υπηρεσίες μεταφοράς υπό καθεστώς απουσίας ανώτατης τιμής·
   25)   «προσαύξηση δημοπρασίας»: η διαφορά μεταξύ της τιμής εκκαθάρισης και της οριακής τιμής σε δημοπρασία·
   26)   «κυμαινόμενη πληρωτέα τιμή»: τιμή που υπολογίζεται σύμφωνα με το άρθρο 24 στοιχείο α), εφόσον η οριακή τιμή υπόκειται σε προσαρμογές, όπως συμφωνία εσόδων, προσαρμογή των επιτρεπόμενων εσόδων ή προσαρμογή της προβλεπόμενης συμβατικής δυναμικότητας.
   Άρθρο 4
   Υπηρεσίες και τιμολόγια μεταφοράς και μη μεταφοράς
   1.   Μια δεδομένη υπηρεσία θεωρείται υπηρεσία μεταφοράς εάν πληρούνται αμφότερα τα κάτωθι κριτήρια:
   
               α)
            
            
               το κόστος της εν λόγω υπηρεσίας προκαλείται από τους παράγοντες διαμόρφωσης του κόστους τόσο της τεχνικής δυναμικότητας ή της προβλεπόμενης συμβατικής δυναμικότητας όσο και της απόστασης·
            
         
               β)
            
            
               το κόστος της εν λόγω υπηρεσίας συνδέεται με την επένδυση στις υποδομές και τη λειτουργία των εν λόγω υποδομών, οι οποίες αποτελούν μέρος της ρυθμιζόμενης βάσης στοιχείων ενεργητικού για την παροχή υπηρεσιών μεταφοράς.
            
         Σε περίπτωση που δεν πληρούται ένα από τα στοιχεία α) και β), μια δεδομένη υπηρεσία μπορεί να χαρακτηριστεί είτε υπηρεσία μεταφοράς είτε υπηρεσία μη μεταφοράς, με την επιφύλαξη των ευρημάτων της περιοδικής διαβούλευσης που διενεργείται από τον (τους) διαχειριστής(-ές) συστήματος μεταφοράς ή την εθνική ρυθμιστική αρχή και της απόφασης της εθνικής ρυθμιστικής αρχής, όπως ορίζεται στα άρθρα 26 και 27.
   2.   Τα τιμολόγια μεταφοράς είναι δυνατόν να καθορίζονται με τρόπο που λαμβάνει υπόψη τους όρους για προϊόντα εξασφαλισμένης δυναμικότητας.
   3.   Τα έσοδα από υπηρεσίες μεταφοράς ανακτώνται μέσω τιμολογίων μεταφοράς που βασίζονται στη δυναμικότητα.
   Κατ' εξαίρεση, με την επιφύλαξη έγκρισης από την εθνική ρυθμιστική αρχή, μέρος των εσόδων από υπηρεσίες μεταφοράς μπορεί να ανακτάται μόνο μέσω των κάτωθι τιμολογίων μεταφοράς που βασίζονται στο εμπόρευμα και τα οποία καθορίζονται ξεχωριστά το ένα από το άλλο:
   
               α)
            
            
               χρέωση βάσει ροής, που πληροί όλα τα κάτωθι κριτήρια:
               
                           i)
                        
                        
                           επιβάλλεται με σκοπό την κάλυψη του κόστους που προκύπτει κυρίως από την ποσότητα της ροής αερίου·
                        
                     
                           ii)
                        
                        
                           υπολογίζεται βάσει προβλεπόμενων ή ιστορικών ροών, ή και των δύο, και καθορίζεται με τρόπο που είναι ίδιος σε όλα τα σημεία εισόδου και ίδιος σε όλα τα σημεία εξόδου·
                        
                     
                           iii)
                        
                        
                           εκφράζεται ως χρηματικό ποσό ή σε είδος.
                        
                     
         
               β)
            
            
               χρέωση ανάκτησης συμπληρωματικών εσόδων, που πληροί όλα τα κάτωθι κριτήρια:
               
                           i)
                        
                        
                           επιβάλλεται με σκοπό τη διαχείριση της ελλειμματικής και της πλεονασματικής ανάκτησης των εσόδων·
                        
                     
                           ii)
                        
                        
                           υπολογίζεται βάσει προβλεπόμενων ή ιστορικών κατανομών δυναμικότητας και ροών, ή και των δύο·
                        
                     
                           iii)
                        
                        
                           εφαρμόζεται σε άλλα σημεία εκτός των σημείων διασύνδεσης·
                        
                     
                           iv)
                        
                        
                           εφαρμόζεται αφού η εθνική ρυθμιστική αρχή εκτιμήσει τον βαθμό στον οποίο η χρέωση αντανακλά το κόστος και τις επιπτώσεις του στη διασταυρούμενη επιδότηση μεταξύ σημείων διασύνδεσης και άλλων σημείων εκτός των σημείων διασύνδεσης.
                        
                     
         4.   Τα έσοδα από υπηρεσίες μη μεταφοράς ανακτώνται μέσω τιμολογίων μη μεταφοράς που εφαρμόζονται για δεδομένη υπηρεσία μη μεταφοράς. Τα εν λόγω τιμολόγια έχουν ως εξής:
   
               α)
            
            
               αντανακλούν το κόστος, δεν εισάγουν διακρίσεις, είναι αντικειμενικά και διαφανή·
            
         
               β)
            
            
               χρεώνονται σε δικαιούχους δεδομένης υπηρεσίας μη μεταφοράς με σκοπό την ελαχιστοποίηση της διασταυρούμενης επιδότησης μεταξύ χρηστών δικτύου εντός ή εκτός κράτους μέλους, ή τόσο εντός όσο και εκτός.
            
         Όταν, σύμφωνα με την εθνική ρυθμιστική αρχή, δεδομένη υπηρεσία μη μεταφοράς ωφελεί όλους τους χρήστες δικτύου, το κόστος της υπηρεσίας αυτής ανακτάται από όλους τους χρήστες δικτύου.
   Άρθρο 5
   Εκτιμήσεις κατανομής του κόστους
   1.   H εθνική ρυθμιστική αρχή ή ο διαχειριστής συστήματος μεταφοράς, ανάλογα με την απόφαση της εθνικής ρυθμιστικής αρχής, διενεργεί όλες τις κάτωθι εκτιμήσεις και τις δημοσιεύει στο πλαίσιο της τελικής διαβούλευσης που αναφέρεται στο άρθρο 26:
   
               α)
            
            
               εκτίμηση κατανομής κόστους που σχετίζεται με τα έσοδα από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στη δυναμικότητα και η οποία στηρίζεται αποκλειστικά στους παράγοντες διαμόρφωσης του κόστους·
               
                           i)
                        
                        
                           της τεχνικής δυναμικότητας· ή
                        
                     
                           ii)
                        
                        
                           της προβλεπόμενης συμβατικής δυναμικότητας· ή
                        
                     
                           iii)
                        
                        
                           της τεχνικής δυναμικότητας και της απόστασης· ή
                        
                     
                           iv)
                        
                        
                           της προβλεπόμενης συμβατικής δυναμικότητας και της απόστασης·
                        
                     
         
               β)
            
            
               εκτίμηση κατανομής κόστους που σχετίζεται με τα έσοδα από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στο εμπόρευμα και η οποία στηρίζεται αποκλειστικά στους παράγοντες διαμόρφωσης του κόστους·
               
                           i)
                        
                        
                           της ποσότητας των ροών αερίου· ή
                        
                     
                           ii)
                        
                        
                           της ποσότητας των ροών αερίου και της απόστασης.
                        
                     
         2.   Στις εκτιμήσεις κατανομής του κόστους περιλαμβάνεται ο βαθμός διασταυρούμενης επιδότησης μεταξύ ενδοσυστημικής και διασυστημικής χρήσης του δικτύου βάσει της προτεινόμενης μεθοδολογίας τιμής αναφοράς.
   3.   H αναφερόμενη στην παράγραφο 1 στοιχείο α) εκτίμηση κόστους διενεργείται ως εξής:
   
               α)
            
            
               τα έσοδα από υπηρεσίες μεταφοράς δυναμικότητας που πρέπει να εισπραχθούν για ενδοσυστημική χρήση του δικτύου τόσο σε όλα τα σημεία εισόδου όσο και σε όλα τα σημεία εξόδου διαιρούνται με την τιμή του (των) σχετικού(-ών) παράγοντα(-όντων) διαμόρφωσης του κόστους δυναμικότητας για ενδοσυστημική χρήση του δικτύου, για να υπολογιστεί η αναλογία ενδοσυστημικής δυναμικότητας, που ορίζεται ως νομισματική μονάδα ανά μονάδα μέτρησης, π.χ. EUR ανά MWh/ημέρα, σύμφωνα με τον ακόλουθο τύπο:
               Όπου:
               
                            
                        
                        
                           
                               είναι τα έσοδα, οριζόμενα σε νομισματική μονάδα, π.χ. EUR, που εισπράττονται μέσω τιμολογίων δυναμικότητας και χρεώνονται για την ενδοσυστημική χρήση του δικτύου·
                        
                     
                            
                        
                        
                           
                               είναι η τιμή του (των) παράγοντα(-όντων) διαμόρφωσης του κόστους που σχετίζεται(-ονται) με τη δυναμικότητα για ενδοσυστημική χρήση του δικτύου, λόγου χάρη το άθροισμα των μέσων ημερήσιων προβλεπόμενων δυναμικοτήτων για τις οποίες συνάπτεται σύμβαση σε κάθε ενδοσυστημικό σημείο εισόδου και ενδοσυστημικό σημείο εξόδου, ή δέσμη σημείων, και η οποία ορίζεται σε μονάδα μέτρησης ανάλογη των MWh/ημέρα.
                        
                     
         
               β)
            
            
               τα έσοδα από υπηρεσίες μεταφοράς δυναμικότητας που πρέπει να εισπραχθούν για διασυστημική χρήση του δικτύου τόσο σε όλα τα σημεία εισόδου όσο και σε όλα τα σημεία εξόδου διαιρούνται με την τιμή του (των) σχετικού(-ών) παράγοντα(-όντων) διαμόρφωσης του κόστους δυναμικότητας για διασυστημική χρήση του δικτύου, για να υπολογιστεί η αναλογία διασυστημικής δυναμικότητας, που ορίζεται ως νομισματική μονάδα ανά μονάδα μέτρησης, π.χ. EUR ανά MWh/ημέρα, σύμφωνα με τον ακόλουθο τύπο:
               Όπου:
               
                            
                        
                        
                           
                               είναι τα έσοδα, οριζόμενα σε νομισματική μονάδα, π.χ. EUR, που εισπράττονται μέσω τιμολογίων δυναμικότητας και χρεώνονται για τη διασυστημική χρήση του δικτύου·
                        
                     
                            
                        
                        
                           
                               είναι η τιμή του (των) παράγοντα(-όντων) διαμόρφωσης του κόστους που σχετίζεται(-ονται) με τη δυναμικότητα για διασυστημική χρήση του δικτύου, λόγου χάρη το άθροισμα των μέσων ημερήσιων προβλεπόμενων δυναμικοτήτων για τις οποίες συνάπτεται σύμβαση σε κάθε διασυστημικό σημείο εισόδου και εξόδου, ή δέσμη σημείων, και η οποία ορίζεται σε μονάδα μέτρησης ανάλογη των MWh/ημέρα.
                        
                     
         
               γ)
            
            
               ο δείκτης σύγκρισης κατανομής κόστους δυναμικότητας μεταξύ των αναλογιών που αναφέρονται στα στοιχεία α) και β), που ορίζεται ως ποσοστιαία τιμή, υπολογίζεται με τον ακόλουθο τύπο:
               
         4.   Η αναφερόμενη στην παράγραφο 1 στοιχείο β) εκτίμηση κόστους διενεργείται ως εξής:
   
               α)
            
            
               τα έσοδα από υπηρεσίες μεταφοράς εμπορεύματος που πρέπει να εισπραχθούν για ενδοσυστημική χρήση του δικτύου τόσο σε όλα τα σημεία εισόδου όσο και σε όλα τα σημεία εξόδου διαιρούνται με την τιμή του (των) σχετικού(-ών) παράγοντα(-όντων) διαμόρφωσης του κόστους εμπορεύματος για ενδοσυστημική χρήση του δικτύου, για να υπολογιστεί η αναλογία ενδοσυστημικού εμπορεύματος, που ορίζεται ως νομισματική μονάδα ανά μονάδα μέτρησης, π.χ. EUR ανά MWh, σύμφωνα με τον ακόλουθο τύπο:
               Όπου:
               
                            
                        
                        
                           
                               είναι τα έσοδα, οριζόμενα σε νομισματική μονάδα, π.χ. EUR, που εισπράττονται μέσω τιμολογίων εμπορεύματος και χρεώνονται για την ενδοσυστημική χρήση του δικτύου·
                        
                     
                            
                        
                        
                           
                               είναι η τιμή του (των) παράγοντα(-όντων) διαμόρφωσης του κόστους που σχετίζεται(-ονται) με το εμπόρευμα για ενδοσυστημική χρήση του δικτύου, λόγου χάρη το άθροισμα των μέσων ημερήσιων προβλεπόμενων ροών σε κάθε ενδοσυστημικό σημείο εισόδου και εξόδου, ή δέσμη σημείων, και η οποία ορίζεται σε μονάδα μέτρησης, όπως οι MWh.
                        
                     
         
               β)
            
            
               τα έσοδα από υπηρεσίες μεταφοράς εμπορεύματος που πρέπει να εισπραχθούν για διασυστημική χρήση του δικτύου τόσο σε όλα τα σημεία εισόδου όσο και σε όλα τα σημεία εξόδου διαιρούνται με την τιμή του (των) σχετικού(-ών) παράγοντα(-όντων) διαμόρφωσης του κόστους εμπορεύματος για διασυστημική χρήση του δικτύου, για να υπολογιστεί η αναλογία διασυστημικού εμπορεύματος, που ορίζεται ως νομισματική μονάδα ανά μονάδα μέτρησης, π.χ. EUR ανά MWh, σύμφωνα με τον ακόλουθο τύπο:
               Όπου:
               
                            
                        
                        
                           
                               είναι τα έσοδα, οριζόμενα σε νομισματική μονάδα, π.χ. EUR, που εισπράττονται μέσω τιμολογίων εμπορεύματος και χρεώνονται επί της διασυστημικής χρήσης του δικτύου·
                        
                     
                            
                        
                        
                           
                               είναι η τιμή του (των) παράγοντα(-όντων) διαμόρφωσης του κόστους που σχετίζεται(-ονται) με το εμπόρευμα για διασυστημική χρήση του δικτύου, λόγου χάρη το άθροισμα των μέσων ημερήσιων προβλεπόμενων ροών σε κάθε διασυστημικό σημείο εισόδου και εξόδου, ή δέσμη σημείων, και η οποία ορίζεται σε μονάδα μέτρησης, όπως οι MWh.
                        
                     
         
               γ)
            
            
               ο δείκτης σύγκρισης κατανομής κόστους εμπορεύματος μεταξύ των αναλογιών που αναφέρονται στα στοιχεία α) και β), που ορίζεται ως ποσοστιαία τιμή, υπολογίζεται με τον ακόλουθο τύπο:
               
         5.   Τα έσοδα από υπηρεσίες μεταφοράς τα οποία εισπράττονται για την ενδοσυστημική χρήση του δικτύου στα σημεία εισόδου που αναφέρονται στις παραγράφους 3 στοιχείο α) και 4 στοιχείο α) υπολογίζονται ως εξής:
   
               α)
            
            
               η ποσότητα της κατανεμηθείσας δυναμικότητας ή, αντίστοιχα, των ροών που εκχωρούνται για την παροχή υπηρεσιών μεταφοράς για τη διασυστημική χρήση του δικτύου σε όλα τα σημεία εισόδου θεωρείται ίση με την ποσότητα της δυναμικότητας ή, αντίστοιχα, των ροών που εκχωρούνται για την παροχή υπηρεσιών μεταφοράς για διασυστημική χρήση του δικτύου σε όλα τα σημεία εξόδου·
            
         
               β)
            
            
               η δυναμικότητα και, αντίστοιχα, οι ροές που καθορίζονται σύμφωνα με το στοιχείο α) της παρούσας παραγράφου χρησιμοποιούνται για τον υπολογισμό των εσόδων από υπηρεσίες μεταφοράς τα οποία εισπράττονται για τη διασυστημική χρήση του δικτύου στα σημεία εισόδου·
            
         
               γ)
            
            
               η διαφορά μεταξύ του συνόλου των εσόδων από υπηρεσίες μεταφοράς τα οποία εισπράττονται στα σημεία εισόδου και της προκύπτουσας τιμής που αναφέρεται στο στοιχείο β) της παρούσας παραγράφου ισούται με τα έσοδα από υπηρεσίες μεταφοράς τα οποία πρέπει να εισπραχθούν για την ενδοσυστημική χρήση του δικτύου στα σημεία εισόδου.
            
         6.   Όταν ως παράγοντας διαμόρφωσης του κόστους χρησιμοποιείται η απόσταση σε συνδυασμό με την τεχνική ή την προβλεπόμενη συμβατική δυναμικότητα ή τις ροές, χρησιμοποιείται η μέση σταθμισμένη βάσει δυναμικότητας απόσταση ή, αντίστοιχα, η μέση σταθμισμένη βάσει εμπορεύματος απόσταση. Όταν τα αποτελέσματα των δεικτών σύγκρισης κατανομής κόστους δυναμικότητας ή, αντίστοιχα, εμπορεύματος, που αναφέρονται στην παράγραφο 3 στοιχείο γ) ή, αντίστοιχα, στην παράγραφο 4 στοιχείο γ), υπερβαίνουν το 10 τοις εκατό, η εθνική ρυθμιστική αρχή παρέχει δικαιολόγηση των εν λόγω αποτελεσμάτων στην απόφαση που αναφέρεται στο άρθρο 27 παράγραφος 4.
   ΚΕΦΑΛΑΙΟ II
   
      ΜΕΘΟΔΟΛΟΓΙΕΣ ΤΙΜΗΣ ΑΝΑΦΟΡΑΣ
   
   Άρθρο 6
   Εφαρμογή της μεθοδολογίας τιμής αναφοράς
   1.   Η μεθοδολογία τιμής αναφοράς καθορίζεται ή εγκρίνεται από την εθνική ρυθμιστική αρχή όπως ορίζεται στο άρθρο 27. Η εφαρμοστέα μεθοδολογία τιμής αναφοράς υπόκειται στα ευρήματα των περιοδικών διαβουλεύσεων που διενεργούνται σύμφωνα με το άρθρο 26 από τον (τους) διαχειριστή(-ές) του συστήματος μεταφοράς ή την εθνική ρυθμιστική αρχή, ανάλογα με την απόφαση της εθνικής ρυθμιστικής αρχής.
   2.   Με την εφαρμογή της μεθοδολογίας τιμής αναφοράς, προσδιορίζεται η τιμή αναφοράς.
   3.   Η ίδια μεθοδολογία τιμής αναφοράς εφαρμόζεται σε όλα τα σημεία εισόδου και εξόδου σε δεδομένο σύστημα εισόδου-εξόδου, με την επιφύλαξη των εξαιρέσεων που ορίζονται στα άρθρα 10 και 11.
   4.   Προσαρμογές στην εφαρμογή της μεθοδολογίας τιμής αναφοράς σε όλα τα σημεία εισόδου και εξόδου μπορούν να γίνουν, σύμφωνα με το άρθρο 9, μόνο ως αποτέλεσμα ενός ή περισσότερων εκ των κάτωθι:
   
               α)
            
            
               της συγκριτικής ανάλυσης από την εθνική ρυθμιστική αρχή, οπότε προσαρμόζονται οι τιμές αναφοράς σε συγκεκριμένο σημείο εισόδου ή εξόδου ώστε οι προκύπτουσες τιμές να ανταποκρίνονται στο ανταγωνιστικό επίπεδο των τιμών αναφοράς·
            
         
               β)
            
            
               της εξισορρόπησης από τον (τους) διαχειριστή(-ές) συστήματος μεταφοράς ή την εθνική ρυθμιστική αρχή, ανάλογα με την απόφαση της εθνικής ρυθμιστικής αρχής, οπότε εφαρμόζεται η ίδια τιμή αναφοράς σε μερικά ή όλα τα σημεία εντός ομοιογενούς ομάδας σημείων·
            
         
               γ)
            
            
               της αναδιαβάθμισης από τον (τους) διαχειριστή(-ές) συστήματος μεταφοράς ή την εθνική ρυθμιστική αρχή, ανάλογα με την απόφαση της εθνικής ρυθμιστικής αρχής, οπότε αναπροσαρμόζονται οι τιμές αναφοράς σε όλα τα σημεία εισόδου ή εξόδου, ή στα σημεία τόσο εισόδου όσο και εξόδου, είτε με πολλαπλασιασμό των τιμών τους με μια σταθερά είτε με την πρόσθεση στις τιμές τους ή την αφαίρεση από αυτές μιας σταθεράς.
            
         Άρθρο 7
   Επιλογή μεθοδολογίας τιμής αναφοράς
   Η μεθοδολογία τιμής αναφοράς συνάδει με το άρθρο 13 του κανονισμού (ΕΚ) αριθ. 715/2009 και με τις κάτωθι απαιτήσεις. Στόχος της είναι:
   
               α)
            
            
               να επιτρέψει στους χρήστες δικτύου να επαναλαμβάνουν τον υπολογισμό των τιμών αναφοράς και την ακριβή πρόβλεψή τους·
            
         
               β)
            
            
               να λαμβάνει υπόψη τα πραγματικά κόστη που προκύπτουν για την παροχή υπηρεσιών μεταφοράς, δεδομένου του επιπέδου περιπλοκότητας του δικτύου μεταφοράς·
            
         
               γ)
            
            
               να διασφαλίσει τη μη εισαγωγή διακρίσεων και να αποτρέψει την περιττή διασταυρούμενη επιδότηση, μεταξύ άλλων λαμβάνοντας υπόψη τις εκτιμήσεις κατανομής κόστους που ορίζονται στο άρθρο 5·
            
         
               δ)
            
            
               να διασφαλίσει ότι σημαντικό μέρος του σχετικού με την ποσότητα κινδύνου που σχετίζεται συγκεκριμένα με τις μεταφορές μεταξύ συστημάτων εισόδου-εξόδου δεν επιβαρύνει τους τελικούς πελάτες εντός συστήματος εισόδου-εξόδου·
            
         
               ε)
            
            
               να διασφαλίσει ότι οι προκύπτουσες τιμές αναφοράς δεν στρεβλώνουν το διασυνοριακό εμπόριο.
            
         Άρθρο 8
   Μεθοδολογία τιμής αναφοράς που στηρίζεται στη σταθμισμένη βάσει δυναμικότητας απόσταση
   1.   Οι παράμετροι για τη μεθοδολογία τιμής αναφοράς που στηρίζεται στη σταθμισμένη βάσει δυναμικότητας απόσταση είναι οι εξής:
   
               α)
            
            
               το μέρος των εσόδων από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στη δυναμικότητα·
            
         
               β)
            
            
               η προβλεπόμενη συμβατική δυναμικότητα σε κάθε σημείο εισόδου ή δέσμη σημείων εισόδου και σε κάθε σημείο εξόδου ή δέσμη σημείων εξόδου·
            
         
               γ)
            
            
               στις περιπτώσεις όπου τα σημεία εισόδου και τα σημεία εξόδου μπορούν να συνδυαστούν σε σχετικό σενάριο ροής, η μικρότερη απόσταση των διαδρομών αγωγών μεταξύ σημείου εισόδου ή δέσμης σημείων εισόδου και σημείου εξόδου ή δέσμης σημείων εξόδου·
            
         
               δ)
            
            
               οι συνδυασμοί σημείων εισόδου και σημείων εξόδου, στις περιπτώσεις όπου ορισμένα σημεία εισόδου και ορισμένα σημεία εξόδου μπορούν να συνδυαστούν σε σχετικό σενάριο ροής·
            
         
               ε)
            
            
               ο μερισμός εισόδου-εξόδου που αναφέρεται στο άρθρο 30 παράγραφος 1 στοιχείο β) περίπτωση v) υποπερίπτωση 2 είναι 50/50.
            
         Στις περιπτώσεις όπου τα σημεία εισόδου και τα σημεία εξόδου δεν μπορούν να συνδυαστούν σε σενάριο ροής, ο εν λόγω συνδυασμός σημείων εισόδου και εξόδου δεν λαμβάνεται υπόψη.
   2.   Οι τιμές αναφοράς υπολογίζονται με τα κάτωθι διαδοχικά βήματα:
   
               α)
            
            
               η σταθμισμένη μέση απόσταση για κάθε σημείο εισόδου ή κάθε δέσμη σημείων εισόδου και για κάθε σημείο εξόδου ή κάθε δέσμη σημείων εξόδου υπολογίζεται λαμβάνοντας υπόψη, κατά περίπτωση, τους συνδυασμούς που αναφέρονται στην παράγραφο 1 στοιχείο δ), με βάση τους κάτωθι αντίστοιχους τύπους:
               
                           i)
                        
                        
                           για σημείο εισόδου ή δέσμη σημείων εισόδου, ισούται με το άθροισμα των γινομένων της δυναμικότητας σε κάθε σημείο εξόδου ή δέσμη σημείων εξόδου επί την απόσταση από αυτό το σημείο εισόδου ή αυτή τη δέσμη σημείων εισόδου έως κάθε σημείο εξόδου ή δέσμη σημείων εξόδου, διά του αθροίσματος των δυναμικοτήτων σε κάθε σημείο εξόδου ή δέσμη σημείων εξόδων:
                           Όπου:
                           
                                        
                                    
                                    
                                       ADEn είναι η μέση σταθμισμένη απόσταση για σημείο εισόδου ή δέσμη σημείων εισόδου·
                                    
                                 
                                        
                                    
                                    
                                       CAPEx είναι η προβλεπόμενη συμβατική δυναμικότητα σε σημείο εξόδου ή δέσμη σημείων εξόδου·
                                    
                                 
                                        
                                    
                                    
                                       DEn,Ex είναι η απόσταση μεταξύ δεδομένου σημείου εισόδου ή δέσμης σημείων εισόδου και δεδομένου σημείου εξόδου ή δέσμης σημείων εξόδου που αναφέρεται στην παράγραφο 1 στοιχείο γ).
                                    
                                 
                     
                           ii)
                        
                        
                           για σημείο εξόδου ή δέσμη σημείων εξόδου, ισούται με το άθροισμα των γινομένων της δυναμικότητας σε κάθε σημείο εισόδου ή δέσμη σημείων εισόδου επί την απόσταση από αυτό το σημείο εξόδου ή αυτή τη δέσμη σημείων εξόδου έως κάθε σημείο εισόδου ή δέσμη σημείων εισόδου, διά του αθροίσματος των δυναμικοτήτων σε κάθε σημείο εισόδου ή δέσμη σημείων εισόδου:
                           Όπου:
                           
                                        
                                    
                                    
                                       ADEx είναι η μέση σταθμισμένη απόσταση για σημείο εξόδου ή δέσμη σημείων εξόδου·
                                    
                                 
                                        
                                    
                                    
                                       CAPEn είναι η προβλεπόμενη συμβατική δυναμικότητα σε σημείο εισόδου ή δέσμη σημείων εισόδου·
                                    
                                 
                                        
                                    
                                    
                                       DEn,Ex είναι η απόσταση μεταξύ δεδομένου σημείου εισόδου ή δέσμης σημείων εισόδου και δεδομένου σημείου εξόδου ή δέσμης σημείων εξόδου που αναφέρεται στην παράγραφο 1 στοιχείο γ).
                                    
                                 
                     
         
               β)
            
            
               ο σταθμιστικός συντελεστής του κόστους για κάθε σημείο εισόδου ή κάθε δέσμη σημείων εισόδου και για κάθε σημείο εξόδου ή κάθε δέσμη σημείων εξόδου υπολογίζεται με βάση τους κάτωθι αντίστοιχους τύπους:
               
                            
                        
                        
                           
                              
                        
                     
                            
                        
                        
                           
                              
                        
                     Όπου:
               
                            
                        
                        
                           Wc,En είναι ο σταθμιστικός συντελεστής του κόστους για δεδομένο σημείο εισόδου ή δέσμη σημείων εισόδου·
                        
                     
                            
                        
                        
                           Wc,Ex είναι ο σταθμιστικός συντελεστής του κόστους για δεδομένο σημείο εξόδου ή δέσμη σημείων εξόδου·
                        
                     
                            
                        
                        
                           ADEn είναι η μέση σταθμισμένη απόσταση για σημείο εισόδου ή δέσμη σημείων εισόδου·
                        
                     
                            
                        
                        
                           ADEx είναι η μέση σταθμισμένη απόσταση για σημείο εξόδου ή δέσμη σημείων εξόδου·
                        
                     
                            
                        
                        
                           CAPEn είναι η προβλεπόμενη συμβατική δυναμικότητα σε σημείο εισόδου ή δέσμη σημείων εισόδου·
                        
                     
                            
                        
                        
                           CAPEx είναι η προβλεπόμενη συμβατική δυναμικότητα σε σημείο εξόδου ή δέσμη σημείων εξόδου.
                        
                     
         
               γ)
            
            
               το μέρος των εσόδων από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στη δυναμικότητα σε όλα τα σημεία εισόδου και το μέρος των εσόδων από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στη δυναμικότητα σε όλα τα σημεία εξόδου προσδιορίζεται εφαρμόζοντας τον μερισμό εισόδου-εξόδου·
            
         
               δ)
            
            
               το μέρος των εσόδων από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στη δυναμικότητα σε κάθε σημείο εισόδου ή κάθε δέσμη σημείων εισόδου και για κάθε σημείο εξόδου ή κάθε δέσμη σημείων εξόδου υπολογίζεται με βάση τους κάτωθι αντίστοιχους τύπους:
               
                            
                        
                        
                           REn = Wc,En × RΣEn
                           
                        
                     
                            
                        
                        
                           REx = Wc,Ex × RΣEx
                           
                        
                     Όπου:
               
                            
                        
                        
                           Wc,En είναι ο σταθμιστικός συντελεστής του κόστους για δεδομένο σημείο εισόδου ή δέσμη σημείων εισόδου·
                        
                     
                            
                        
                        
                           Wc,Ex είναι ο σταθμιστικός συντελεστής του κόστους για δεδομένο σημείο εξόδου ή δέσμη σημείων εξόδου·
                        
                     
                            
                        
                        
                           REn είναι το μέρος των εσόδων από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στη δυναμικότητα σε σημείο εισόδου ή δέσμη σημείων εισόδου·
                        
                     
                            
                        
                        
                           REx είναι το μέρος των εσόδων από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στη δυναμικότητα σε σημείο εξόδου ή δέσμη σημείων εξόδου·
                        
                     
                            
                        
                        
                           RΣEn είναι το μέρος των εσόδων από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στη δυναμικότητα σε όλα τα σημεία εισόδου·
                        
                     
                            
                        
                        
                           RΣEx είναι το μέρος των εσόδων από υπηρεσίες μεταφοράς τα οποία ανακτώνται μέσω τιμολογίων μεταφοράς που βασίζονται στη δυναμικότητα σε όλα τα σημεία εξόδου·
                        
                     
         
               ε)
            
            
               οι προκύπτουσες τιμές που αναφέρονται στο στοιχείο δ) διαιρούνται με την προβλεπόμενη συμβατική δυναμικότητα σε κάθε σημείο εισόδου ή σε κάθε δέσμη σημείων εισόδου και σε κάθε σημείο εξόδου ή κάθε δέσμη σημείων εξόδου σύμφωνα με τους κάτωθι αντίστοιχους τύπους:
               
                            
                        
                        
                           
                              
                        
                     
                            
                        
                        
                           
                              
                        
                     Όπου:
               
                            
                        
                        
                           TEn είναι η τιμή αναφοράς σε σημείο εισόδου ή σε κάθε σημείο εισόδου εντός δέσμης σημείων εισόδου·
                        
                     
                            
                        
                        
                           TEx είναι η τιμή αναφοράς σε σημείο εξόδου ή σε κάθε σημείο εξόδου εντός δέσμης σημείων εξόδου·
                        
                     
                            
                        
                        
                           CAPEn είναι η προβλεπόμενη συμβατική δυναμικότητα σε σημείο εισόδου ή δέσμη σημείων εισόδου·
                        
                     
                            
                        
                        
                           CAPEx είναι η προβλεπόμενη συμβατική δυναμικότητα σε σημείο εξόδου ή δέσμη σημείων εξόδου.
                        
                     
         Άρθρο 9
   Προσαρμογές τιμολογίων στα σημεία εισόδου από και στα σημεία εξόδου προς εγκαταστάσεις αποθήκευσης και στα σημεία εισόδου από εγκαταστάσεις και υποδομές ΥΦΑ, ώστε να τερματιστεί η απομόνωση
   1.   Έκπτωση ύψους τουλάχιστον 50 % εφαρμόζεται στα τιμολόγια μεταφοράς που βασίζονται σε δυναμικότητα στα σημεία εισόδου από και τα σημεία εξόδου προς εγκαταστάσεις αποθήκευσης, εκτός εάν και στον βαθμό που η εγκατάσταση αποθήκευσης που συνδέεται με περισσότερα από ένα δίκτυα μεταφοράς ή διανομής χρησιμοποιείται για τον ανταγωνισμό με σημείο διασύνδεσης.
   2.   Στα σημεία εισόδου από τις εγκαταστάσεις ΥΦΑ, και στα σημεία εισόδου από και τα σημεία εξόδου προς υποδομές που αναπτύχθηκαν με σκοπό τον τερματισμό της απομόνωσης των κρατών μελών όσον αφορά τα οικεία συστήματα μεταφοράς αερίου, έκπτωση μπορεί να εφαρμόζεται στα αντίστοιχα τιμολόγια μεταφοράς που βασίζονται σε δυναμικότητα για τους σκοπούς της αύξησης της ασφάλειας του εφοδιασμού.
   Άρθρο 10
   Κανόνες για συστήματα εισόδου-εξόδου στο εσωτερικό κράτους μέλους στο οποίο δραστηριοποιούνται περισσότεροι από ένας διαχειριστές συστημάτων μεταφοράς
   1.   Σύμφωνα με το άρθρο 6 παράγραφος 3, εφαρμόζεται η ίδια μεθοδολογία τιμής αναφοράς από κοινού από όλους τους διαχειριστές συστημάτων μεταφοράς εντός συστήματος εισόδου-εξόδου στο εσωτερικό κράτους μέλους.
   2.   Κατ' εξαίρεση από την παράγραφο 1 και με την επιφύλαξη της παραγράφου 3, η εθνική ρυθμιστική αρχή δύναται να αποφασίσει:
   
               α)
            
            
               την εφαρμογή της ίδιας μεθοδολογίας τιμής αναφοράς ξεχωριστά από κάθε διαχειριστή συστήματος μεταφοράς εντός συστήματος εισόδου-εξόδου·
            
         
               β)
            
            
               κατ' εξαίρεση από την παράγραφο 6 στοιχείο 3), κατά τον σχεδιασμό συγχωνεύσεων συστημάτων εισόδου-εξόδου, τη θέσπιση ενδιάμεσων μέτρων που επιτρέπουν την εφαρμογή διαφορετικών μεθοδολογιών τιμής αναφοράς ξεχωριστά από κάθε διαχειριστή συστήματος μεταφοράς εντός των σχετικών συστημάτων εισόδου-εξόδου. Μια τέτοια απόφαση ορίζει τη χρονική περίοδο εφαρμογής των ενδιάμεσων μέτρων. Η εθνική ρυθμιστική αρχή ή οι διαχειριστές συστημάτων μεταφοράς, ανάλογα με την απόφαση της εθνικής ρυθμιστικής αρχής, διενεργούν εκτίμηση επιπτώσεων και ανάλυση κόστους-οφέλους πριν από την υλοποίηση των εν λόγω ενδιάμεσων μέτρων.
            
         Ως αποτέλεσμα της εφαρμογής διαφορετικών μεθοδολογιών τιμής αναφοράς ξεχωριστά, τα έσοδα των διαχειριστών των συστημάτων μεταφοράς από υπηρεσίες μεταφοράς προσαρμόζονται ανάλογα.
   3.   Για την ορθή εφαρμογή της ίδιας μεθοδολογίας τιμής αναφοράς από κοινού, θεσπίζεται αποτελεσματικός μηχανισμός αποζημίωσης μεταξύ των εμπλεκόμενων διαχειριστών συστημάτων μεταφοράς.
   Η απόφαση που αναφέρεται στην παράγραφο 2 στοιχείο α) ή, αντίστοιχα, στην παράγραφο 2 στοιχείο β), μπορεί να ληφθεί εάν πληρούνται οι κάτωθι προϋποθέσεις:
   
               α)
            
            
               έχει θεσπιστεί αποτελεσματικός μηχανισμός αποζημίωσης μεταξύ των εμπλεκόμενων διαχειριστών συστημάτων μεταφοράς που αποσκοπεί:
               
                           i)
                        
                        
                           στην αποτροπή αρνητικών επιπτώσεων στα έσοδα των εμπλεκόμενων διαχειριστών συστημάτων μεταφοράς από υπηρεσίες μεταφοράς·
                        
                     
                           ii)
                        
                        
                           αποφεύγεται η διασταυρούμενη επιδότηση μεταξύ ενδοσυστημικής και διασυστημικής χρήσης του δικτύου·
                        
                     
         
               β)
            
            
               η εν λόγω ξεχωριστή εφαρμογή διασφαλίζει ότι το κόστος αντιστοιχεί σε εκείνο με το οποίο επιβαρύνεται ένας αποδοτικός διαχειριστής συστήματος μεταφοράς.
            
         4.   Η μέγιστη χρονική περίοδος η οποία ορίζεται στην απόφαση που αναφέρεται στην παράγραφο 2 στοιχείο α) ή, αντίστοιχα, στην παράγραφο 2 στοιχείο β) δεν υπερβαίνει τα πέντε έτη από την ημερομηνία που αναφέρεται στο άρθρο 38 παράγραφος 2. Εγκαίρως πριν από την ημερομηνία που ορίζεται στην εν λόγω απόφαση, η εθνική ρυθμιστική αρχή δύναται να αποφασίσει να μεταθέσει την ημερομηνία αυτή:
   5.   Ταυτόχρονα με την τελική διαβούλευση βάσει του άρθρου 26, η εθνική ρυθμιστική αρχή διενεργεί διαβούλευση σχετικά με τις αρχές ενός αποτελεσματικού μηχανισμού αποζημίωσης μεταξύ των εμπλεκόμενων διαχειριστών συστημάτων μεταφοράς που αναφέρεται στην παράγραφο 3, και των συνεπειών του στα επίπεδα των τιμολογίων. Ο μηχανισμός αποζημίωσης μεταξύ των εμπλεκόμενων διαχειριστών συστημάτων μεταφοράς εφαρμόζεται σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ και δημοσιεύεται μαζί με τις απαντήσεις που λαμβάνονται κατά τη διαβούλευση.
   6.   Η οριακή τιμή που αναφέρεται στο άρθρο 22 παράγραφος 1 υπολογίζεται όπως αναλύεται στο εν λόγω άρθρο. Στις περιπτώσεις όπου εφαρμόζεται η παράγραφος 2, εκτελούνται οι κάτωθι δύο υπολογισμοί:
   
               α)
            
            
               ο υπολογισμός που ορίζεται στο άρθρο 22 παράγραφος 1 εκτελείται από κάθε εμπλεκόμενο διαχειριστή συστήματος μεταφοράς·
            
         
               β)
            
            
               ο σταθμισμένος μέσος όρος των προκυπτουσών τιμών που αναφέρονται στο στοιχείο α) υπολογίζεται με βάση τον τύπο που ορίζεται στο άρθρο 22 παράγραφος 1 στοιχείο β), κατ' αναλογία.
            
         7.   Η τελική διαβούλευση που αναφέρεται στο άρθρο 26 διενεργείται από όλους τους διαχειριστές συστημάτων μεταφοράς από κοινού ή από την εθνική ρυθμιστική αρχή. Στις περιπτώσεις όπου εφαρμόζεται η παράγραφος 2, η εν λόγω διαβούλευση διενεργείται από κάθε διαχειριστή συστήματος μεταφοράς ξεχωριστά ή από την εθνική ρυθμιστική αρχή, ανάλογα με την απόφαση της εθνικής ρυθμιστικής αρχής.
   8.   Οι πληροφορίες που αναφέρονται στα άρθρα 29 και 30 δημοσιεύονται αθροιστικά για όλους τους εμπλεκόμενους διαχειριστές συστημάτων μεταφοράς. Στις περιπτώσεις όπου εφαρμόζεται η παράγραφος 2, εκτελούνται οι κάτωθι δύο ενέργειες:
   
               α)
            
            
               οι εν λόγω πληροφορίες δημοσιεύονται ξεχωριστά για κάθε εμπλεκόμενο διαχειριστή συστήματος μεταφοράς·
            
         
               β)
            
            
               οι πληροφορίες για τον μερισμό εισόδου-εξόδου που αναφέρεται στο άρθρο 30 παράγραφος 1 στοιχείο β) περίπτωση v) υποπερίπτωση 2 δημοσιεύονται από την εθνική ρυθμιστική αρχή.
            
         Άρθρο 11
   Κανόνες για συστήματα εισόδου-εξόδου που καλύπτουν περισσότερα από ένα κράτη μέλη στα οποία δραστηριοποιούνται περισσότεροι από ένας διαχειριστές συστημάτων μεταφοράς
   Μπορεί να εφαρμοστεί ή ίδια μεθοδολογία τιμής αναφοράς από κοινού ή ξεχωριστά ή μπορούν να εφαρμοστούν διαφορετικές μεθοδολογίες τιμής αναφοράς ξεχωριστά στις περιπτώσεις όπου δραστηριοποιούνται περισσότεροι από ένας διαχειριστές συστημάτων μεταφοράς σε σύστημα εισόδου-εξόδου που καλύπτει περισσότερα του ενός κράτη μέλη.
   ΚΕΦΑΛΑΙΟ III
   
      ΟΡΙΑΚΕΣ ΤΙΜΕΣ
   
   Άρθρο 12
   Γενικές διατάξεις
   1.   Όταν πρόκειται για ετήσια τυποποιημένα προϊόντα δυναμικότητας για εξασφαλισμένη δυναμικότητα, ως οριακές τιμές χρησιμοποιούνται οι τιμές αναφοράς. Όταν πρόκειται για μη ετήσια τυποποιημένα προϊόντα δυναμικότητας για εξασφαλισμένη δυναμικότητα, οι οριακές τιμές υπολογίζονται όπως ορίζεται στο παρόν κεφάλαιο. Όταν πρόκειται τόσο για ετήσια όσο και για μη ετήσια τυποποιημένα προϊόντα δυναμικότητας για διακοπτόμενη δυναμικότητα, οι οριακές τιμές υπολογίζονται όπως ορίζεται στο παρόν κεφάλαιο. Το επίπεδο των πολλαπλασιαστών και των εποχικών συντελεστών, που ορίζεται σύμφωνα με το άρθρο 13, και το επίπεδο των εκπτώσεων για τυποποιημένα προϊόντα δυναμικότητας για διακοπτόμενη δυναμικότητα, που ορίζεται σύμφωνα με το άρθρο 16, μπορεί να διαφέρει στα σημεία διασύνδεσης.
   2.   Όταν η περίοδος τιμολόγησης και το έτος φυσικού αερίου δεν συμπίπτουν, μπορούν να εφαρμοστούν ξεχωριστές οριακές τιμές αντίστοιχα:
   
               α)
            
            
               για τη χρονική περίοδο από την 1η Οκτωβρίου έως το τέλος της επικρατούσας περιόδου τιμολόγησης· και
            
         
               β)
            
            
               για τη χρονική περίοδο από την αρχή της περιόδου τιμολόγησης που ακολουθεί την επικρατούσα περίοδο τιμολόγησης έως την 30ή Σεπτεμβρίου.
            
         3.   Οι αντίστοιχες οριακές τιμές που δημοσιεύονται σύμφωνα με το άρθρο 29 είναι δεσμευτικές για το επόμενο έτος φυσικού αερίου ή και μετά το επόμενο έτος φυσικού αερίου σε περίπτωση σταθερής πληρωτέας τιμής, αρχίζοντας μετά την ετήσια δημοπρασία ετήσιας δυναμικότητας:
   
               α)
            
            
               οι εκπτώσεις για μηνιαία και ημερήσια τυποποιημένα προϊόντα δυναμικότητας για διακοπτόμενη δυναμικότητα επανυπολογίζονται εντός της περιόδου τιμολόγησης εάν η πιθανότητα διακοπής που αναφέρεται στο άρθρο 16 μεταβάλλεται κατά ποσοστό άνω του είκοσι τοις εκατό·
            
         
               β)
            
            
               η τιμή αναφοράς επανυπολογίζεται εντός της περιόδου τιμολόγησης εξαιτίας εξαιρετικών περιστάσεων υπό τις οποίες η μη προσαρμογή των επιπέδων των τιμολογίων θα έθετε σε κίνδυνο τη λειτουργία του διαχειριστή συστήματος μεταφοράς.
            
         Άρθρο 13
   Επίπεδο πολλαπλασιαστών και εποχικών συντελεστών
   1.   Το επίπεδο των πολλαπλασιαστών εμπίπτει στα κάτωθι εύρη τιμών:
   
               α)
            
            
               για τριμηνιαία τυποποιημένα προϊόντα δυναμικότητας και για μηνιαία τυποποιημένα προϊόντα δυναμικότητας, το επίπεδο του αντίστοιχου πολλαπλασιαστή δεν υπολείπεται του 1 και δεν υπερβαίνει το 1,5·
            
         
               β)
            
            
               για ημερήσια τυποποιημένα προϊόντα δυναμικότητας και για ενδοημερήσια τυποποιημένα προϊόντα δυναμικότητας, το επίπεδο του αντίστοιχου πολλαπλασιαστή δεν υπολείπεται του 1 και δεν υπερβαίνει το 3. Σε δεόντως αιτιολογημένες περιπτώσεις, το επίπεδο των αντίστοιχων συντελεστών μπορεί να είναι μικρότερο του 1 αλλά μεγαλύτερο από 0, ή μεγαλύτερο από 3.
            
         2.   Στις περιπτώσεις όπου εφαρμόζονται εποχικοί συντελεστές, ο αριθμητικός μέσος όρος για το έτος φυσικού αερίου του προϊόντος– του πολλαπλασιαστή που εφαρμόζεται για το αντίστοιχο τυποποιημένο προϊόν δυναμικότητας και οι σχετικοί εποχικοί συντελεστές κυμαίνονται εντός του ιδίου εύρους τιμών με εκείνο που ισχύει για το επίπεδο των αντίστοιχων πολλαπλασιαστών που ορίζεται στην παράγραφο 1.
   3.   Έως την 1η Απριλίου 2023, το μέγιστο επίπεδο των πολλαπλασιαστών για ημερήσια τυποποιημένα προϊόντα δυναμικότητας και για ενδοημερήσια τυποποιημένα προϊόντα δυναμικότητας δεν υπολείπεται του 1,5, εφόσον ο Οργανισμός εκδώσει έως την 1η Απριλίου 2021 σύσταση σύμφωνα με τον κανονισμό (ΕΚ) αριθ. 713/2009 ότι το μέγιστο επίπεδο των πολλαπλασιαστών θα πρέπει να μειωθεί στο εν λόγω επίπεδο. Η σύσταση αυτή λαμβάνει υπόψη τις κάτωθι πτυχές που σχετίζονται με τη χρήση πολλαπλασιαστών και εποχικών συντελεστών πριν και από τις 31 Μαΐου 2019:
   
               α)
            
            
               τις αλλαγές στη συμπεριφορά δέσμευσης·
            
         
               β)
            
            
               τον αντίκτυπο στα έσοδα από υπηρεσίες μεταφοράς και την ανάκτησή τους·
            
         
               γ)
            
            
               τις διαφορές μεταξύ του επιπέδου των τιμολογίων μεταφοράς που ισχύουν για δύο διαδοχικές περιόδους τιμολόγησης·
            
         
               δ)
            
            
               τη διασταυρούμενη επιδότηση μεταξύ των χρηστών δικτύου που έχουν συνάψει συμβάσεις για ετήσια και μη ετήσια τυποποιημένα προϊόντα δυναμικότητας·
            
         
               ε)
            
            
               τον αντίκτυπο στις διασυνοριακές ροές.
            
         Άρθρο 14
   Υπολογισμός οριακών τιμών για μη ετήσια τυποποιημένα προϊόντα δυναμικότητας για εξασφαλισμένη δυναμικότητα χωρίς εποχικούς συντελεστές.
   Οι οριακές τιμές για μη ετήσια τυποποιημένα προϊόντα δυναμικότητας για εξασφαλισμένη δυναμικότητα υπολογίζονται ως εξής:
   
               α)
            
            
               για τριμηνιαία τυποποιημένα προϊόντα δυναμικότητας, για μηνιαία τυποποιημένα προϊόντα δυναμικότητας και για ημερήσια τυποποιημένα προϊόντα δυναμικότητας, με βάση τον κάτωθι τύπο:
               Pst = (M × T / 365) × D
               Όπου:
               
                            
                        
                        
                           Pst είναι η οριακή τιμή για το αντίστοιχο τυποποιημένο προϊόν δυναμικότητας·
                        
                     
                            
                        
                        
                           M είναι το επίπεδο του πολλαπλασιαστή που αντιστοιχεί στο αντίστοιχο τυποποιημένο προϊόν δυναμικότητας·
                        
                     
                            
                        
                        
                           T είναι η τιμή αναφοράς·
                        
                     
                            
                        
                        
                           D είναι η διάρκεια του αντίστοιχου τυποποιημένου προϊόντος δυναμικότητας, εκφραζόμενη σε ημέρες παροχής αερίου.
                        
                     Για τα δίσεκτα έτη, ο τύπος προσαρμόζεται ώστε ο αριθμός 365 να αντικαθίσταται από τον αριθμό 366.
            
         
               β)
            
            
               για ενδοημερήσια τυποποιημένα προϊόντα δυναμικότητας, με βάση τον κάτωθι τύπο:
               Pst = (M × T / 8760) × H
               Όπου:
               
                            
                        
                        
                           Pst είναι η οριακή τιμή για το ενδοημερήσιο τυποποιημένο προϊόν δυναμικότητας·
                        
                     
                            
                        
                        
                           M είναι το επίπεδο του αντίστοιχου πολλαπλασιαστή·
                        
                     
                            
                        
                        
                           T είναι η τιμή αναφοράς·
                        
                     
                            
                        
                        
                           H είναι η διάρκεια του ενδοημερήσιου τυποποιημένου προϊόντος δυναμικότητας, εκπεφρασμένη σε ώρες.
                        
                     Για τα δίσεκτα έτη, ο τύπος προσαρμόζεται ώστε ο αριθμός 8760 να αντικαθίσταται από τον αριθμό 8784.
            
         Άρθρο 15
   Υπολογισμός οριακών τιμών για τυποποιημένα μη ετήσια προϊόντα δυναμικότητας για εξασφαλισμένη δυναμικότητα με εποχικούς συντελεστές
   1.   Όπου εφαρμόζονται εποχικοί συντελεστές, οι οριακές τιμές για μη ετήσια τυποποιημένα προϊόντα δυναμικότητας για εξασφαλισμένη δυναμικότητα υπολογίζονται σύμφωνα με τους αντίστοιχους τύπους που ορίζονται στο άρθρο 14, ο οποίος κατόπιν πολλαπλασιάζεται επί τον αντίστοιχο εποχικό συντελεστή που υπολογίζεται όπως ορίζεται στις παραγράφους 2 έως 6.
   2.   Η μεθοδολογία που ορίζεται στην παράγραφο 3 βασίζεται στις προβλεπόμενες ροές, εκτός εάν η ποσότητα ροής αερίου για έναν τουλάχιστον μήνα ισούται με 0. Σε αυτή την περίπτωση, η μεθοδολογία βασίζεται στην προβλεπόμενη συμβατική δυναμικότητα.
   3.   Για τα μηνιαία τυποποιημένα προϊόντα δυναμικότητας για εξασφαλισμένη δυναμικότητα, οι εποχικοί συντελεστές υπολογίζονται στα ακόλουθα διαδοχικά στάδια:
   
               α)
            
            
               για κάθε μήνα σε ένα δεδομένο έτος φυσικού αερίου, η χρήση του συστήματος μεταφοράς υπολογίζεται βάσει των προβλεπόμενων ροών ή της προβλεπόμενης συμβατικής δυναμικότητας με χρήση:
               
                           i)
                        
                        
                           των δεδομένων για το επιμέρους σημείο διασύνδεσης, όταν οι εποχικοί συντελεστές υπολογίζονται για κάθε σημείο διασύνδεσης·
                        
                     
                           ii)
                        
                        
                           των μέσων δεδομένων σχετικά με τις προβλεπόμενες ροές ή την προβλεπόμενη συμβατική δυναμικότητα, όταν οι εποχικοί συντελεστές υπολογίζονται για ορισμένα ή όλα τα σημεία διασύνδεσης.
                        
                     
         
               β)
            
            
               οι προκύπτουσες τιμές που αναφέρονται στο στοιχείο α) αθροίζονται·
            
         
               γ)
            
            
               το ποσοστό χρήσης υπολογίζεται με διαίρεση κάθε προκύπτουσας τιμής που αναφέρεται στο στοιχείο α) με την προκύπτουσα τιμή που αναφέρεται στο στοιχείο β)·
            
         
               δ)
            
            
               κάθε μία από τις προκύπτουσες τιμές που αναφέρονται στο στοιχείο γ) πολλαπλασιάζεται επί 12· Όταν οι προκύπτουσες τιμές ισούνται με 0, προσαρμόζονται σε όποια από τις ακόλουθες τιμές είναι χαμηλότερη: 0,1 ή τη μικρότερη από τις τιμές που προκύπτουν και δεν ισούνται με 0·
            
         
               ε)
            
            
               το αρχικό επίπεδο των αντίστοιχων εποχικών συντελεστών υπολογίζεται με ανύψωση κάθε μιας από τις προκύπτουσες τιμές που αναφέρονται στο στοιχείο δ) στην ίδια δύναμη, η οποία δεν είναι μικρότερη του 0 και δεν είναι μεγαλύτερη του 2·
            
         
               στ)
            
            
               υπολογίζεται ο αριθμητικός μέσος των γινομένων των προκυπτουσών τιμών που αναφέρονται στο στοιχείο ε) επί τον πολλαπλασιαστή για τα μηνιαία τυποποιημένα προϊόντα δυναμικότητας·
            
         
               ζ)
            
            
               η προκύπτουσα τιμή που αναφέρεται στο στοιχείο στ) συγκρίνεται με το εύρος που αναφέρεται στο άρθρο 13 παράγραφος 1, ως εξής:
               
                           i)
                        
                        
                           εάν η εν λόγω τιμή εμπίπτει στο εύρος αυτό, τότε το επίπεδο των εποχικών συντελεστών ισούται με τις αντίστοιχες προκύπτουσες τιμές που αναφέρονται στο στοιχείο ε)·
                        
                     
                           ii)
                        
                        
                           εάν η εν λόγω τιμή δεν εμπίπτει στο εύρος αυτό, τότε εφαρμόζεται το στοιχείο η).
                        
                     
         
               η)
            
            
               το επίπεδο των εποχικών συντελεστών υπολογίζεται ως το γινόμενο των αντίστοιχων προκυπτουσών τιμών που αναφέρονται στο στοιχείο ε) επί τον συντελεστή διόρθωσης, που υπολογίζεται ως εξής:
               
                           i)
                        
                        
                           όταν η προκύπτουσα τιμή που αναφέρεται στο στοιχείο στ) είναι μεγαλύτερη από 1,5, ο συντελεστής διόρθωσης υπολογίζεται ως 1,5 διά της εν λόγω τιμής·
                        
                     
                           ii)
                        
                        
                           όταν η προκύπτουσα τιμή που αναφέρεται στο στοιχείο στ) είναι μικρότερη από 1, ο συντελεστής διόρθωσης υπολογίζεται ως 1 διά της εν λόγω τιμής.
                        
                     
         4.   Για τα ημερήσια τυποποιημένα προϊόντα δυναμικότητας για εξασφαλισμένη δυναμικότητα και τα ενδοημερήσια τυποποιημένα προϊόντα δυναμικότητας για εξασφαλισμένη δυναμικότητα, οι εποχικοί συντελεστές υπολογίζονται εφαρμόζοντας τα στάδια που ορίζονται στην παράγραφο 3 στοιχεία στ) έως η), τηρουμένων των αναλογιών.
   5.   Για τα τριμηνιαία τυποποιημένα προϊόντα δυναμικότητας για εξασφαλισμένη δυναμικότητα, οι εποχικοί συντελεστές υπολογίζονται σε διαδοχικά στάδια ως εξής:
   
               α)
            
            
               το αρχικό επίπεδο των αντίστοιχων εποχικών συντελεστών υπολογίζεται ως ένα εκ των εξής:
               
                           i)
                        
                        
                           ισούται με τον αριθμητικό μέσο των αντίστοιχων εποχικών συντελεστών που ισχύουν για τους τρεις σχετικούς μήνες·
                        
                     
                           ii)
                        
                        
                           δεν είναι μικρότερος από τον χαμηλότερο ούτε μεγαλύτερος από το υψηλότερο επίπεδο των αντίστοιχων εποχικών συντελεστών που ισχύουν για τους τρεις σχετικούς μήνες.
                        
                     
         
               β)
            
            
               τα στάδια που αναφέρονται στην παράγραφο 3 στοιχεία στ) έως η) εκτελούνται με βάση τις προκύπτουσες τιμές που αναφέρονται στο στοιχείο α), τηρουμένων των αναλογιών.
            
         6.   Για όλα τα μη ετήσια τυποποιημένα προϊόντα δυναμικότητας για εξασφαλισμένη δυναμικότητα, οι τιμές που προκύπτουν από τον υπολογισμό που αναφέρεται στις παραγράφους 3 έως 5 επιτρέπεται να στρογγυλοποιηθούν προς τα πάνω ή προς τα κάτω.
   Άρθρο 16
   Υπολογισμός οριακών τιμών για τυποποιημένα προϊόντα δυναμικότητας για διακοπτόμενη δυναμικότητα
   1.   Οι οριακές τιμές για τυποποιημένα προϊόντα δυναμικότητας για διακοπτόμενη δυναμικότητα υπολογίζονται πολλαπλασιάζοντας τις οριακές τιμές για τα αντίστοιχα τυποποιημένα προϊόντα δυναμικότητας για εξασφαλισμένη δυναμικότητα, τα οποία υπολογίζονται όπως ορίζεται στο άρθρο 14 ή στο άρθρο 15, κατά περίπτωση, με τη διαφορά μεταξύ του 100 % και του επιπέδου μιας εκ των προτέρων έκπτωσης, το οποίο υπολογίζεται όπως ορίζεται στις παραγράφους 2 και 3.
   2.   Η εκ των προτέρων έκπτωση υπολογίζεται σύμφωνα με τον ακόλουθο τύπο:
   
                
            
            
               Diex-ante = Pro × A × 100 %
            
         Όπου:
   
                
            
            
               Diex-ante είναι το επίπεδο μιας εκ των προτέρων έκπτωσης·
            
         
                
            
            
               Ο συντελεστής Pro είναι η πιθανότητα διακοπής που ορίζεται ή εγκρίνεται σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ, σύμφωνα με το άρθρο 28, και η οποία αναφέρεται στο είδος τυποποιημένου προϊόντος δυναμικότητας για διακοπτόμενη δυναμικότητα·
            
         
                
            
            
               Α είναι ο συντελεστής προσαρμογής που ορίζεται ή εγκρίνεται σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ δυνάμει του άρθρου 28, εφαρμόζεται ώστε να αντανακλά την εκτιμώμενη οικονομική αξία του είδους τυποποιημένου προϊόντος δυναμικότητας για διακοπτόμενη δυναμικότητα, υπολογίζεται για έκαστο, για ορισμένα ή για όλα τα σημεία διασύνδεσης, και δεν είναι μικρότερος από 1.
            
         3.   Ο συντελεστής Pro που αναφέρθηκε στην παράγραφο 2 υπολογίζεται για καθένα, ορισμένα ή όλα τα σημεία διασύνδεσης ανά είδος τυποποιημένου προϊόντος δυναμικότητας για διακοπτόμενη δυναμικότητα που παρέχεται σύμφωνα με τον ακόλουθο τύπο, βάσει προβλέψεων που σχετίζονται με τα επιμέρους στοιχεία του τύπου:
   
                
            
            
               
                  
            
         Όπου:
   
                
            
            
               Ν είναι η εκτίμηση του αριθμού διακοπών ανά D·
            
         
                
            
            
               Dint είναι η μέση διάρκεια των προβλεπόμενων διακοπών εκπεφρασμένη σε ώρες·
            
         
                
            
            
               D είναι η συνολική διάρκεια του αντίστοιχου είδους τυποποιημένου προϊόντος δυναμικότητας για διακοπτόμενη δυναμικότητα εκπεφρασμένη σε ώρες·
            
         
                
            
            
               CAPav.int είναι η εκτιμώμενη μέση ποσότητα διακοπείσας δυναμικότητας για κάθε διακοπή, όταν η εν λόγω ποσότητα σχετίζεται με το αντίστοιχο είδος τυποποιημένου προϊόντος δυναμικότητας για διακοπτόμενη δυναμικότητα·
            
         
                
            
            
               CAP είναι η συνολική ποσότητα διακοπτόμενης δυναμικότητας για το αντίστοιχο είδος τυποποιημένου προϊόντος δυναμικότητας για διακοπτόμενη δυναμικότητα.
            
         4.   Ως εναλλακτική αντί της εφαρμογής εκ των προτέρων εκπτώσεων σύμφωνα με την παράγραφο 1, η εθνική ρυθμιστική αρχή μπορεί να αποφασίσει την εφαρμογή εκ των υστέρων έκπτωσης, με την οποία οι χρήστες του δικτύου αποζημιώνονται μετά την πρόκληση των πραγματικών διακοπών. Αυτή η εκ των υστέρων έκπτωση μπορεί να χρησιμοποιηθεί μόνο σε σημεία διασύνδεσης όπου δεν υπήρξε διακοπή δυναμικότητας λόγω φυσικής συμφόρησης κατά το προηγούμενο έτος φυσικού αερίου.
   Η εκ των υστέρων αποζημίωση που καταβάλλεται για κάθε ημέρα κατά την οποία προέκυψε διακοπή ισούται με το τριπλάσιο της οριακής τιμής για τα τυποποιημένα προϊόντα δυναμικότητας για εξασφαλισμένη δυναμικότητα.
   ΚΕΦΑΛΑΙΟ IV
   
      ΣΥΜΦΩΝΙΑ ΕΣΟΔΩΝ
   
   Άρθρο 17
   Γενικές διατάξεις
   1.   Όταν και στον βαθμό που ο διαχειριστής συστήματος μεταφοράς λειτουργεί υπό καθεστώς απουσίας ανώτατης τιμής, εφαρμόζονται οι ακόλουθες αρχές:
   
               α)
            
            
               η ελλειμματική και η πλεονασματική ανάκτηση των εσόδων από υπηρεσίες μεταφοράς ελαχιστοποιείται λαμβάνοντας δεόντως υπόψη τις απαραίτητες επενδύσεις·
            
         
               β)
            
            
               το επίπεδο των τιμολογίων μεταφοράς διασφαλίζει την έγκαιρη ανάκτηση των εσόδων του διαχειριστή συστήματος μεταφοράς από υπηρεσίες μεταφοράς·
            
         
               γ)
            
            
               σημαντικές διαφορές μεταξύ των επιπέδων των τιμολογίων μεταφοράς που ισχύουν για δύο διαδοχικές περιόδους τιμολόγησης αποφεύγονται στο μέτρο του δυνατού.
            
         2.   Όταν και στον βαθμό που ο διαχειριστής συστήματος μεταφοράς λειτουργεί υπό καθεστώς ανώτατης τιμής ή εφαρμόζει προσέγγιση σταθερής πληρωτέας τιμής που καθορίζεται στο άρθρο 24 στοιχείο β), δεν προκύπτει συμφωνία εσόδων και όλοι οι κίνδυνοι που σχετίζονται με την ελλειμματική και την πλεονασματική ανάκτηση καλύπτονται αποκλειστικά από το ασφάλιστρο κινδύνου. Στις περιπτώσεις αυτές δεν εφαρμόζεται το άρθρο 18, το άρθρο 19 παράγραφοι 1 έως 4 και το άρθρο 20.
   3.   Με την επιφύλαξη των απαιτήσεων περιοδικών διαβουλεύσεων δυνάμει του άρθρου 26 και με την επιφύλαξη έγκρισης βάσει του άρθρου 41 παράγραφος 6 στοιχείο α) της οδηγίας 2009/73/ΕΚ, τα έσοδα από υπηρεσίες μη μεταφοράς μπορούν να συμφωνηθούν όπως ορίζεται στο παρόν κεφάλαιο, τηρουμένων των αναλογιών.
   Άρθρο 18
   Ελλειμματική και πλεονασματική ανάκτηση
   1.   Η ελλειμματική και η πλεονασματική ανάκτηση των εσόδων από υπηρεσίες μεταφοράς ισούται με:
   
                
            
            
               RA – R
            
         Όπου:
   
                
            
            
               RA είναι τα πραγματικά αποκτηθέντα έσοδα που σχετίζονται με την παροχή υπηρεσιών μεταφοράς·
            
         
                
            
            
               R είναι τα έσοδα από υπηρεσίες μεταφοράς.
            
         Οι τιμές των RA and R αντιστοιχούν στην ίδια περίοδο τιμολόγησης και, εφόσον έχει καθοριστεί αποτελεσματικός μηχανισμός αποζημίωσης μεταξύ των διαχειριστών συστημάτων μεταφοράς που αναφέρεται στο άρθρο 10 παράγραφος 3, θα λαμβάνουν υπόψη τον εν λόγω μηχανισμό.
   2.   Όταν η διαφορά που υπολογίζεται σύμφωνα με την παράγραφο 1 είναι θετική, υποδηλώνει πλεονασματική ανάκτηση εσόδων από υπηρεσίες μεταφοράς. Όταν η διαφορά αυτή είναι αρνητική, υποδηλώνει ελλειμματική ανάκτηση εσόδων από υπηρεσίες μεταφοράς.
   Άρθρο 19
   Ρυθμιστικός λογαριασμός
   1.   Στον ρυθμιστικό λογαριασμό αναγράφονται οι πληροφορίες που αναφέρονται στο άρθρο 18 παράγραφος 1 για δεδομένη περίοδο τιμολόγησης και μπορούν να περιλαμβάνονται και άλλες πληροφορίες, όπως η διαφορά μεταξύ των εκτιμώμενων και των πραγματικών στοιχείων κόστους.
   2.   Τα ελλειμματικά ή πλεονασματικά ανακτηθέντα έσοδα από υπηρεσίες μεταφοράς του διαχειριστή συστήματος μεταφοράς εγγράφονται στον ρυθμιστικό λογαριασμό, εκτός εάν άλλοι κανόνες έχουν θεσπιστεί σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ.
   3.   Όταν εφαρμόζονται μηχανισμοί παροχής κινήτρων για πωλήσεις δυναμικότητας, με την επιφύλαξη απόφασης σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ, μόνο ένα μέρος της ελλειμματικής και της πλεονασματικής ανάκτησης του διαχειριστή συστήματος μεταφοράς εγγράφεται στον ρυθμιστικό λογαριασμό. Σε αυτή την περίπτωση, το υπολειπόμενο μέρος κρατείται ή καταβάλλεται, κατά περίπτωση, από τον διαχειριστή του συστήματος μεταφοράς.
   4.   Κάθε διαχειριστής συστήματος μεταφοράς χρησιμοποιεί έναν ρυθμιστικό λογαριασμό.
   5.   Με την επιφύλαξη απόφασης σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ, η αποκτηθείσα προσαύξηση δημοπρασίας, εφόσον υπάρχει, μπορεί να εγγραφεί σε συγκεκριμένο λογαριασμό, ξεχωριστό από τον ρυθμιστικό λογαριασμό που αναφέρεται στην παράγραφο 4. Η εθνική ρυθμιστική αρχή μπορεί να αποφασίσει να χρησιμοποιήσει αυτή την προσαύξηση δημοπρασίας για να μειώσει τη φυσική συμφόρηση ή, εάν ο διαχειριστής συστήματος μεταφοράς λειτουργεί μόνο υπό καθεστώς απουσίας ανώτατης τιμής, για να μειώσει τα τιμολόγια μεταφοράς για την επόμενη περίοδο (ή τις επόμενες περιόδους) τιμολόγησης, όπως ορίζεται στο άρθρο 20.
   Άρθρο 20
   Συμφωνία του ρυθμιστικού λογαριασμού
   1.   Η πλήρης ή μερική συμφωνία του ρυθμιστικού λογαριασμού διενεργείται σύμφωνα με την εφαρμοστέα μεθοδολογία τιμής αναφοράς και, επιπλέον, με χρήση της χρέωσης που αναφέρεται στο άρθρο 4 παράγραφος 3 στοιχείο β), εφόσον εφαρμόζεται.
   2.   Η συμφωνία του ρυθμιστικού λογαριασμού διενεργείται σύμφωνα με τους κανόνες που θεσπίζονται βάσει του άρθρου 41 παράγραφος 6 στοιχείο α) της οδηγίας 2009/73/ΕΚ για δεδομένη περίοδο συμφωνίας, δηλαδή τη χρονική περίοδο για την οποία συμφωνείται ο ρυθμιστικός λογαριασμός που αναφέρεται στο άρθρο 19.
   3.   Ο ρυθμιστικός λογαριασμός συμφωνείται με σκοπό την απόδοση στον διαχειριστή συστήματος μεταφοράς της ελλειμματικής ανάκτησης και την επιστροφή στους χρήστες του δικτύου της πλεονασματικής ανάκτησης.
   ΚΕΦΑΛΑΙΟ V
   
      ΤΙΜΟΛΟΓΗΣΗ ΔΕΣΜΟΠΟΙΗΜΕΝΗΣ ΔΥΝΑΜΙΚΟΤΗΤΑΣ ΚΑΙ ΔΥΝΑΜΙΚΟΤΗΤΑΣ ΣΕ ΕΙΚΟΝΙΚΑ ΣΗΜΕΙΑ ΔΙΑΣΥΝΔΕΣΗΣ
   
   Άρθρο 21
   Τιμολόγηση δεσμοποιημένης δυναμικότητας
   1.   Η οριακή τιμή για προϊόντα δεσμοποιημένης δυναμικότητας ισούται με το άθροισμα των οριακών τιμών των δυναμικοτήτων που συμμετέχουν στο εν λόγω προϊόν. Οι οριακές τιμές για τις αντίστοιχες δυναμικότητες εισόδου και εξόδου καθίστανται διαθέσιμες όταν το προϊόν δεσμοποιημένης δυναμικότητας παρέχεται και κατανέμεται μέσω κοινού υποβάθρου δέσμευσης δυναμικότητας που αναφέρεται στο άρθρο 37 του κανονισμού (ΕΕ) 2017/459.
   2.   Τα έσοδα που προκύπτουν από τις πωλήσεις του προϊόντος δεσμοποιημένης δυναμικότητας οι οποίες αντιστοιχούν στην οριακή τιμή για το εν λόγω προϊόν αποδίδονται στους αντίστοιχους διαχειριστές συστήματος μεταφοράς ως εξής:
   
               α)
            
            
               έπειτα από κάθε συναλλαγή για προϊόν δεσμοποιημένης δυναμικότητας·
            
         
               β)
            
            
               αναλογικά προς τις οριακές τιμές για τις δυναμικότητες που συμμετέχουν στο εν λόγω προϊόν.
            
         3.   Η προσαύξηση δημοπρασίας που προκύπτει από τις πωλήσεις προϊόντος δεσμοποιημένης δυναμικότητας αποδίδεται σύμφωνα με τη συμφωνία μεταξύ των αντίστοιχων διαχειριστών συστήματος μεταφοράς, η οποία υπόκειται στην έγκριση από την εθνική ρυθμιστική αρχή ή αρχές, και χορηγείται το αργότερο εντός τριών μηνών από την έναρξη των ετήσιων δημοπρασιών ετήσιας δυναμικότητας. Ελλείψει έγκρισης από όλες τις εμπλεκόμενες εθνικές αρμόδιες αρχές, η προσαύξηση δημοπρασίας αποδίδεται ισότιμα στους αντίστοιχους διαχειριστές συστήματος μεταφοράς.
   4.   Όταν το οικείο σημείο διασύνδεσης συνδέει γειτονικά συστήματα εισόδου-εξόδου δύο κρατών μελών, οι αντίστοιχες εθνικές ρυθμιστικές αρχές υποβάλλουν τη συμφωνία που αναφέρεται στην παράγραφο 3 στον Οργανισμό προς ενημέρωση.
   Άρθρο 22
   Τιμολόγηση δυναμικότητας σε εικονικό σημείο διασύνδεσης
   1.   Η οριακή τιμή για ένα αδεσμοποίητο τυποποιημένο προϊόν δυναμικότητας που παρέχεται σε εικονικό σημείο διασύνδεσης υπολογίζεται σύμφωνα με μία από τις ακόλουθες προσεγγίσεις:
   
               α)
            
            
               όταν η εφαρμοζόμενη μεθοδολογία τιμής αναφοράς επιτρέπει τη συνεκτίμηση του καθορισμένου εικονικού σημείου διασύνδεσης, υπολογίζεται βάσει της τιμής αναφοράς·
            
         
               β)
            
            
               όταν η εφαρμοζόμενη μεθοδολογία τιμής αναφοράς δεν επιτρέπει τη συνεκτίμηση του καθορισμένου εικονικού σημείου διασύνδεσης, ισούται με τον σταθμισμένο μέσο όρο των οριακών τιμών, υπολογισμένο βάσει των τιμών αναφοράς για κάθε σημείο διασύνδεσης που συμμετέχει σε κάθε εικονικό σημείο διασύνδεσης, σύμφωνα με τον ακόλουθο τύπο:
               Όπου:
               
                            
                        
                        
                           Pst, VIP είναι η οριακή τιμή για δεδομένο αδεσμοποίητο τυποποιημένο προϊόν δυναμικότητας στο εικονικό σημείο διασύνδεσης·
                        
                     
                            
                        
                        
                           i είναι σημείο διασύνδεσης που συμμετέχει στο εικονικό σημείο διασύνδεσης·
                        
                     
                            
                        
                        
                           n είναι ο αριθμός των σημείων διασύνδεσης που συμμετέχουν στο εικονικό σημείο διασύνδεσης·
                        
                     
                            
                        
                        
                           Pst, i είναι η οριακή τιμή για δεδομένο αδεσμοποίητο τυποποιημένο προϊόν δυναμικότητας στο σημείο διασύνδεσης i·
                        
                     
                            
                        
                        
                           CAPi είναι η τεχνική δυναμικότητα ή η προβλεπόμενη συμβατική δυναμικότητα, κατά περίπτωση, στο σημείο διασύνδεσης i.
                        
                     
         2.   Η οριακή τιμή για δεσμοποιημένο τυποποιημένο προϊόν δυναμικότητας που παρέχεται σε εικονικό σημείο διασύνδεσης υπολογίζεται όπως ορίζεται στο άρθρο 21 παράγραφος 1.
   ΚΕΦΑΛΑΙΟ VI
   
      ΤΙΜΗ ΕΚΚΑΘΑΡΙΣΗΣ ΚΑΙ ΠΛΗΡΩΤΕΑ ΤΙΜΗ
   
   Άρθρο 23
   Υπολογισμός της τιμής εκκαθάρισης στα σημεία διασύνδεσης
   Η τιμή εκκαθάρισης για δεδομένο τυποποιημένο προϊόν δυναμικότητας σε σημείο διασύνδεσης υπολογίζεται σύμφωνα με τον ακόλουθο τύπο:
   
                
            
            
               Pcl = PR,au + AP
            
         Όπου:
   
                
            
            
               Pcl είναι η τιμή εκκαθάρισης·
            
         
                
            
            
               PR,au είναι η εφαρμοστέα οριακή τιμή για τυποποιημένο προϊόν δυναμικότητας η οποία δημοσιεύεται κατά τη στιγμή δημοπράτησης του εν λόγω προϊόντος·
            
         
                
            
            
               AP είναι η προσαύξηση δημοπρασίας, εφόσον ισχύει.
            
         Άρθρο 24
   Υπολογισμός της πληρωτέας τιμής στα σημεία διασύνδεσης
   Η πληρωτέα τιμή για δεδομένο τυποποιημένο προϊόν δυναμικότητας σε σημείο διασύνδεσης υπολογίζεται σύμφωνα με έναν από τους ακόλουθους τύπους:
   
               α)
            
            
               όταν εφαρμόζεται η προσέγγιση της κυμαινόμενης πληρωτέας τιμής:
               Pflo = PR,flo + AP
               Όπου:
               
                            
                        
                        
                           Pflo είναι η κυμαινόμενη πληρωτέα τιμή·
                        
                     
                            
                        
                        
                           PR,flo είναι η οριακή τιμή για τυποποιημένο προϊόν δυναμικότητας η οποία εφαρμόζεται τη στιγμή κατά την οποία μπορεί να χρησιμοποιηθεί το εν λόγω προϊόν·
                        
                     
                            
                        
                        
                           AP είναι η προσαύξηση δημοπρασίας, εφόσον ισχύει.
                        
                     
         
               β)
            
            
               όταν εφαρμόζεται η προσέγγιση της σταθερής πληρωτέας τιμής:
               Pfix = (PR,y × IND) + RP + AP
               Όπου:
               
                            
                        
                        
                           Pfix είναι η σταθερή πληρωτέα τιμή·
                        
                     
                            
                        
                        
                           PR,y είναι η εφαρμοστέα οριακή τιμή για ετήσιο τυποποιημένο προϊόν δυναμικότητας η οποία δημοσιεύεται κατά τη στιγμή δημοπράτησης του εν λόγω προϊόντος·
                        
                     
                            
                        
                        
                           IND είναι ο λόγος μεταξύ του επιλεγμένου δείκτη κατά τη στιγμή της χρήσης και του ίδιου δείκτη κατά τη στιγμή της δημοπράτησης του προϊόντος·
                        
                     
                            
                        
                        
                           RP είναι το ασφάλιστρο κινδύνου που αντανακλά τα οφέλη της βεβαιότητας όσον αφορά το επίπεδο τιμολογίων μεταφοράς, και το εν λόγω ασφάλιστρο δεν είναι μικρότερο από 0·
                        
                     
                            
                        
                        
                           AP είναι η προσαύξηση δημοπρασίας, εφόσον ισχύει.
                        
                     
         Άρθρο 25
   Όροι για την παροχή προσεγγίσεων πληρωτέας τιμής
   1.   Όταν και στον βαθμό που ο διαχειριστής συστήματος μεταφοράς λειτουργεί υπό καθεστώς απουσίας ανώτατης τιμής, οι όροι για την προφορά προσεγγίσεων πληρωτέας τιμής είναι οι εξής:
   
               α)
            
            
               για περιπτώσεις όπου παρέχεται μόνο υφιστάμενη δυναμικότητα:
               
                           i)
                        
                        
                           παρέχεται η προσέγγιση κυμαινόμενης πληρωτέας τιμής:
                        
                     
                           ii)
                        
                        
                           δεν επιτρέπεται η προσέγγιση της σταθερής πληρωτέας τιμής.
                        
                     
         
               β)
            
            
               για επαυξημένη δυναμικότητα και υφιστάμενη δυναμικότητα που παρέχεται στην ίδια δημοπρασία ή στον ίδιο εναλλακτικό μηχανισμό κατανομής:
               
                           i)
                        
                        
                           είναι δυνατή η παροχή της προσέγγισης της κυμαινόμενης πληρωτέας τιμής·
                        
                     
                           ii)
                        
                        
                           είναι δυνατή η παροχή της προσέγγισης της σταθερής πληρωτέας τιμής εφόσον πληρούται ένας από τους ακόλουθους όρους:
                           
                                       1)
                                    
                                    
                                       χρησιμοποιείται εναλλακτικός μηχανισμός κατανομής, που ορίζεται στο άρθρο 30 του κανονισμού (ΕΕ) 2017/459·
                                    
                                 
                                       2)
                                    
                                    
                                       το έργο περιλαμβάνεται στον ενωσιακό κατάλογο έργων κοινού ενδιαφέροντος, όπως ορίζεται στο άρθρο 3 του κανονισμού (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου (7).
                                    
                                 
                     
         2.   Όταν, και στον βαθμό που, ο διαχειριστής συστήματος μεταφοράς λειτουργεί υπό καθεστώς ανώτατης τιμής, είναι δυνατή η παροχή της προσέγγισης κυμαινόμενης πληρωτέας τιμής, της σταθερής πληρωτέας τιμής ή και των δύο.
   ΚΕΦΑΛΑΙΟ VII
   
      ΑΠΑΙΤΗΣΕΙΣ ΔΙΑΒΟΥΛΕΥΣΗΣ
   
   Άρθρο 26
   Περιοδική διαβούλευση
   1.   Η εθνική ρυθμιστική αρχή ή ο (οι) διαχειριστής(-ές) συστήματος μεταφοράς αντίστοιχα πραγματοποιούν μία ή περισσότερες διαβουλεύσεις, ανάλογα με την απόφαση της εθνικής ρυθμιστικής αρχής. Στο μέτρο του δυνατού και προκειμένου να καταστεί αποτελεσματικότερη η διαδικασία διαβούλευσης, το έγγραφο διαβούλευσης θα πρέπει να δημοσιεύεται στα αγγλικά. Η τελική διαβούλευση πριν από τη λήψη απόφασης που αναφέρεται στο άρθρο 27 παράγραφος 4 συμμορφώνονται με τις απαιτήσεις που καθορίζονται στο παρόν άρθρο και στο άρθρο 27, και περιλαμβάνει τις ακόλουθες πληροφορίες:
   
               α)
            
            
               περιγραφή της προτεινόμενης μεθοδολογίας τιμής αναφοράς, καθώς και τα ακόλουθα στοιχεία:
               
                           i)
                        
                        
                           τις ενδεικτικές πληροφορίες που ορίζονται στο άρθρο 30 παράγραφος 1 στοιχείο α), στις οποίες συμπεριλαμβάνονται:
                           
                                       1)
                                    
                                    
                                       η αιτιολόγηση των παραμέτρων που χρησιμοποιούνται και οι οποίες σχετίζονται με τα τεχνικά χαρακτηριστικά του συστήματος·
                                    
                                 
                                       2)
                                    
                                    
                                       οι αντίστοιχες πληροφορίες για τις σχετικές τιμές των εν λόγω παραμέτρων και τις παραδοχές που εφαρμόζονται.
                                    
                                 
                     
                           ii)
                        
                        
                           η αξία των προτεινόμενων προσαρμογών για τιμολόγια μεταφοράς βασιζόμενα σε δυναμικότητα δυνάμει του άρθρου 9·
                        
                     
                           iii)
                        
                        
                           οι ενδεικτικές τιμές αναφοράς που υπόκεινται σε διαβούλευση·
                        
                     
                           iv)
                        
                        
                           τα αποτελέσματα, τα στοιχεία και οι λεπτομέρειες των εν λόγω στοιχείων για τις εκτιμήσεις κατανομής κόστους που ορίζονται στο άρθρο 5·
                        
                     
                           v)
                        
                        
                           η αξιολόγηση της προτεινόμενης μεθοδολογίας τιμής αναφοράς σύμφωνα με το άρθρο 7·
                        
                     
                           vi)
                        
                        
                           εάν η προτεινόμενη μεθοδολογία τιμής αναφοράς διαφέρει από τη μεθοδολογία τιμής αναφοράς που στηρίζεται στη σταθμισμένη βάσει δυναμικότητας απόσταση, που αναλύεται στο άρθρο 8, η σύγκρισή της με την τελευταία, καθώς και οι πληροφορίες που ορίζονται στο σημείο iii)·
                        
                     
         
               β)
            
            
               οι ενδεικτικές πληροφορίες που ορίζονται στο άρθρο 30 παράγραφος 1 στοιχείο β) σημεία i), iv) και v)·
            
         
               γ)
            
            
               οι ακόλουθες πληροφορίες για τιμολόγια μεταφοράς και μη μεταφοράς:
               
                           i)
                        
                        
                           όταν προτείνονται τιμολόγια μεταφοράς που βασίζονται στα εμπορεύματα, τα οποία αναφέρονται στο άρθρο 4 παράγραφος 3:
                           
                                       1)
                                    
                                    
                                       ο τρόπος με τον οποίο καθορίζονται·
                                    
                                 
                                       2)
                                    
                                    
                                       το μερίδιο των επιτρεπόμενων ή στοχευόμενων εσόδων που ανακτώνται μέσω των εν λόγω τιμολογίων·
                                    
                                 
                                       3)
                                    
                                    
                                       τα ενδεικτικά τιμολόγια μεταφοράς που βασίζονται στα εμπορεύματα·
                                    
                                 
                     
                           ii)
                        
                        
                           όταν προτείνονται υπηρεσίες μη μεταφοράς που παρέχονται σε χρήστες του δικτύου:
                           
                                       1)
                                    
                                    
                                       η σχετική μεθοδολογία του τιμολογίου υπηρεσίας μη μεταφοράς·
                                    
                                 
                                       2)
                                    
                                    
                                       το μερίδιο των επιτρεπόμενων ή στοχευόμενων εσόδων που ανακτώνται μέσω των εν λόγω τιμολογίων·
                                    
                                 
                                       3)
                                    
                                    
                                       ο τρόπος με τον οποίο συμφωνούνται τα σχετικά έσοδα από υπηρεσίες μη μεταφοράς, όπως αναφέρεται στο άρθρο 17 παράγραφος 3·
                                    
                                 
                                       4)
                                    
                                    
                                       τα ενδεικτικά τιμολόγια μη μεταφοράς για υπηρεσίες μη μεταφοράς που παρέχονται σε χρήστες του δικτύου·
                                    
                                 
                     
         
               δ)
            
            
               οι ενδεικτικές πληροφορίες που ορίζονται στο άρθρο 30 παράγραφος 2·
            
         
               ε)
            
            
               όταν η προσέγγιση σταθερής πληρωτέας τιμής που αναφέρεται στο άρθρο 24 στοιχείο β) θεωρείται ότι παρέχεται υπό καθεστώς ανώτατης τιμής για υφιστάμενη δυναμικότητα:
               
                           i)
                        
                        
                           ο προτεινόμενος δείκτη·
                        
                     
                           ii)
                        
                        
                           τον προτεινόμενο υπολογισμό και τον τρόπο με τον οποίο χρησιμοποιούνται τα έσοδα από τα ασφάλιστρα κινδύνου·
                        
                     
                           iii)
                        
                        
                           σε ποιο ή ποια σημεία διασύνδεσης και για ποια ή ποιες περιόδους τιμολόγησης προτείνεται η εν λόγω προσέγγιση·
                        
                     
                           iv)
                        
                        
                           η διαδικασία παροχής δυναμικότητας σε σημείο διασύνδεσης όπου προτείνονται αμφότερες οι προσεγγίσεις σταθερής και κυμαινόμενης πληρωτέας τιμής που αναφέρονται στο άρθρο 24.
                        
                     
         2.   Η τελική διαβούλευσης πριν από τη λήψη απόφασης που αναφέρεται στο άρθρο 27 παράγραφος 4 είναι ανοικτή για τουλάχιστον δύο μήνες. Τα έγγραφα διαβούλευσης για οποιαδήποτε από τις διαβουλεύσεις που αναφέρονται στην παράγραφο 1 Μαΐου ενδέχεται να απαιτούν οι απαντήσεις που υποβάλλονται στο πλαίσιο της διαβούλευσης να περιλαμβάνουν μη εμπιστευτική εκδοχή η οποία θα είναι κατάλληλη για έκδοση.
   3.   Εντός ενός μήνα από το τέλος της διαβούλευσης, ο διαχειριστής ή οι διαχειριστές συστήματος μεταφοράς ή η εθνική ρυθμιστική αρχή, ανάλογα με την οντότητα που δημοσιεύει το έγγραφο διαβούλευσης που αναφέρεται στην παράγραφο 1, δημοσιεύει τις απαντήσεις της διαβούλευσης που ελήφθησαν και περίληψή τους. Στο μέτρο του δυνατού και προκειμένου να καταστεί αποτελεσματικότερη η διαδικασία διαβούλευσης, η περίληψη θα πρέπει να παρέχεται στα αγγλικά.
   4.   Οι επόμενες περιοδικές διαβουλεύσεις διεξάγονται σύμφωνα με το άρθρο 27 παράγραφος 5.
   5.   Κατόπιν διαβούλευσης με το Ευρωπαϊκό Δίκτυο Διαχειριστών Συστημάτων Μεταφοράς Αερίου (εφεξής «ΕΔΔΣΜ»), ο Οργανισμός καταρτίζει υπόδειγμα για το έγγραφο διαβούλευσης που αναφέρεται στην παράγραφο 1. Το υπόδειγμα καθίσταται διαθέσιμο στις εθνικές ρυθμιστικές αρχές και τους διαχειριστές συστήματος μεταφοράς πριν από τις 5 Ιουλίου 2017.
   Άρθρο 27
   Περιοδική λήψη αποφάσεων από την εθνική ρυθμιστική αρχή
   1.   Κατά την έναρξη της τελικής διαβούλευσης σύμφωνα με το άρθρο 26, και πριν από την απόφαση που αναφέρεται στο άρθρο 27 παράγραφος 4, η εθνική ρυθμιστική αρχή ή ο (οι) διαχειριστής(-ές) του συστήματος μεταφοράς, ανάλογα με την απόφαση της εθνικής ρυθμιστικής αρχής, διαβιβάζει(-ουν) τα έγγραφα της διαβούλευσης στον Οργανισμό.
   2.   Ο Οργανισμός αναλύει τις ακόλουθες πτυχές του εγγράφου διαβούλευσης:
   
               α)
            
            
               εάν όλες οι πληροφορίες που αναφέρονται στο άρθρο 26 παράγραφος 1 έχουν δημοσιευτεί·
            
         
               β)
            
            
               εάν τα στοιχεία της διαβούλευσης σύμφωνα με το άρθρο 26 πληρούν τις ακόλουθες απαιτήσεις:
               
                           1)
                        
                        
                           εάν η προτεινόμενη μεθοδολογία τιμής αναφοράς πληροί τις απαιτήσεις του άρθρου 7·
                        
                     
                           2)
                        
                        
                           εάν πληρούνται τα κριτήρια του άρθρου 4 παράγραφος 3 για τον καθορισμό τιμολογίων μεταφοράς που βασίζονται στα εμπορεύματα·
                        
                     
                           3)
                        
                        
                           εάν πληρούνται τα κριτήρια του άρθρου 4 παράγραφος 4 για τον καθορισμό τιμολογίων μη μεταφοράς.
                        
                     
         3.   Εντός δύο μηνών από το τέλος της διαβούλευσης που αναφέρεται στην παράγραφο 1, ο Οργανισμός δημοσιεύει και αποστέλλει στην εθνική ρυθμιστική αρχή ή στον διαχειριστή συστήματος μεταφοράς, ανάλογα με την οντότητα που δημοσίευσε το έγγραφο διαβούλευσης, καθώς και στην Επιτροπή, τα συμπεράσματα της ανάλυσής του σύμφωνα με την παράγραφο 2 στα αγγλικά.
   Ο Οργανισμός διαφυλάσσει τον εμπιστευτικό χαρακτήρα τυχόν εμπορικώς ευαίσθητων πληροφοριών.
   4.   Εντός πέντε μηνών από το τέλος της τελικής διαβούλευσης, η εθνική ρυθμιστική αρχή, ενεργώντας σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ, λαμβάνει και δημοσιεύει αιτιολογημένη απόφαση για όλα τα θέματα που ορίζονται στο άρθρο 26 παράγραφος 1. Μετά τη δημοσίευση, η εθνική ρυθμιστική αρχή κοινοποιεί την απόφασή της στον Οργανισμό και στην Επιτροπή.
   5.   Η διαδικασία που αποτελείται από την τελική διαβούλευση σχετικά με τη μεθοδολογία της τιμής αναφοράς σύμφωνα με το άρθρο 26, η απόφαση της εθνικής ρυθμιστικής αρχής σύμφωνα με την παράγραφο 4, ο υπολογισμός των τιμολογίων βάσει της εν λόγω απόφασης και η δημοσίευση των τιμολογίων σύμφωνα με το κεφάλαιο VIII μπορούν να δρομολογηθούν από την έναρξη ισχύος του παρόντος κανονισμού και ολοκληρώνονται το αργότερο έως τις 31 Μαΐου 2019. Οι απαιτήσεις που ορίζονται στα κεφάλαια II, III και IV λαμβάνονται υπόψη στην εν λόγω διαδικασία. Τα τιμολόγια που ισχύουν για την επικρατούσα περίοδο τιμολόγησης στις 31 Μαΐου 2019 θα ισχύουν έως τη λήξη της εν λόγω περιόδου. Η διαδικασία αυτή επαναλαμβάνεται τουλάχιστον κάθε πέντε έτη, αρχής γενομένης από τις 31 Μαΐου 2019.
   Άρθρο 28
   Διαβούλευση επί των εκπτώσεων, πολλαπλασιαστές και εποχικοί συντελεστές
   1.   Ταυτόχρονα με την τελική διαβούλευση που διενεργείται σύμφωνα με το άρθρο 26 παράγραφος 1, η εθνική ρυθμιστική αρχή διεξάγει διαβούλευση με τις εθνικές ρυθμιστικές αρχές όλων των άμεσα συνδεδεμένων κρατών μελών και τα σχετικά ενδιαφερόμενα μέρη σχετικά με τα εξής:
   
               α)
            
            
               το επίπεδο των πολλαπλασιαστών·
            
         
               β)
            
            
               εφόσον ισχύει, το επίπεδο των εποχικών συντελεστών και τους υπολογισμούς που ορίζονται στο άρθρο 15·
            
         
               γ)
            
            
               τα επίπεδα εκπτώσεων που ορίζονται στο άρθρο 9 παράγραφος 2 και στο άρθρο 16.
            
         Μετά το τέλος της διαβούλευσης, λαμβάνεται αιτιολογημένη απόφαση σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ σχετικά με τις πτυχές που αναφέρονται στα στοιχεία α) έως γ) της παρούσας παραγράφου. Κάθε εθνική ρυθμιστική αρχή εξετάζει τις θέσεις των εθνικών ρυθμιστικών αρχών των άμεσα συνδεδεμένων κρατών μελών.
   2.   Οι επόμενες διαβουλεύσεις διενεργούνται κάθε περίοδο τιμολόγησης, αρχής γενομένης από την ημερομηνία της απόφασης που αναφέρεται στην παράγραφο 1. Έπειτα από κάθε διαβούλευση όπως ορίζεται στο άρθρο 32 στοιχείο α), η εθνική ρυθμιστική αρχή λαμβάνει και δημοσιεύει αιτιολογημένη απόφαση σχετικά με τις πτυχές που αναφέρονται στην παράγραφο 1 στοιχεία α), β) και γ).
   3.   Κατά τη λήψη της απόφασης που αναφέρεται στις παραγράφους 1 και 2, η εθνική ρυθμιστική αρχή λαμβάνει υπόψη τις απαντήσεις στη διαβούλευση που έλαβε, καθώς και τις ακόλουθες πτυχές:
   
               α)
            
            
               για τους πολλαπλασιαστές:
               
                           i)
                        
                        
                           το ισοζύγιο μεταξύ της διευκόλυνσης των βραχυπρόθεσμων συναλλαγών αερίου και της παροχής μακροπρόθεσμων ενδείξεων για την πραγματοποίηση αποτελεσματικών επενδύσεων στο σύστημα μεταφοράς·
                        
                     
                           ii)
                        
                        
                           τον αντίκτυπο στα έσοδα από υπηρεσίες μεταφοράς και την ανάκτησή τους·
                        
                     
                           iii)
                        
                        
                           την ανάγκη αποφυγής διασταυρούμενης επιδότησης μεταξύ χρηστών του δικτύου και ενίσχυσης του βαθμού στον οποίο οι οριακές τιμές αντανακλούν το κόστος·
                        
                     
                           iv)
                        
                        
                           καταστάσεις φυσικής και συμβατικής συμφόρησης·
                        
                     
                           v)
                        
                        
                           τον αντίκτυπο στις διασυνοριακές ροές·
                        
                     
         
               β)
            
            
               για τους εποχικούς συντελεστές:
               
                           i)
                        
                        
                           τον αντίκτυπο στη διευκόλυνση της οικονομικής και αποτελεσματικής χρήσης της υποδομής·
                        
                     
                           ii)
                        
                        
                           την ανάγκη βελτίωσης του βαθμού στον οποίο οι οριακές τιμές αντανακλούν το κόστος·
                        
                     
         ΚΕΦΑΛΑΙΟ VIII
   
      ΑΠΑΙΤΗΣΕΙΣ ΔΗΜΟΣΙΕΥΣΗΣ
   
   Άρθρο 29
   Πληροφορίες που δημοσιεύονται πριν από την ετήσια δημοπρασία ετήσιας δυναμικότητας
   Για σημεία διασύνδεσης και, όταν η εθνική ρυθμιστική αρχή λαμβάνει απόφαση εφαρμογής του κανονισμού (ΕΕ) 2017/459, για σημεία άλλα εκτός των σημείων διασύνδεσης, οι ακόλουθες πληροφορίες δημοσιεύονται πριν από την ετήσια δημοπρασία ετήσιας δυναμικότητας σύμφωνα με τις απαιτήσεις των άρθρων 31 και 32 από την εθνική ρυθμιστική αρχή ή τον (τους) διαχειριστή(-ές) του συστήματος μεταφοράς, ανάλογα με την απόφαση της εθνικής ρυθμιστικής αρχής:
   
               α)
            
            
               για τυποποιημένα προϊόντα δυναμικότητας για εξασφαλισμένη δυναμικότητα:
               
                           i)
                        
                        
                           τις οριακές τιμές που ισχύουν το αργότερο έως το τέλος του έτους φυσικού αερίου που ξεκινάει μετά την ετήσια δημοπρασία ετήσιας δυναμικότητας·
                        
                     
                           ii)
                        
                        
                           τους πολλαπλασιαστές και τους εποχικούς συντελεστές που εφαρμόζονται στις οριακές τιμές για μη ετήσια τυποποιημένα προϊόντα δυναμικότητας·
                        
                     
                           iii)
                        
                        
                           την αιτιολόγηση της εθνικής ρυθμιστικής αρχής για το επίπεδο των πολλαπλασιαστών·
                        
                     
                           iv)
                        
                        
                           όταν εφαρμόζονται εποχικοί συντελεστές, την αιτιολόγηση της εφαρμογής τους.
                        
                     
         
               β)
            
            
               για τυποποιημένα προϊόντα δυναμικότητας για διακοπτόμενη δυναμικότητα:
               
                           i)
                        
                        
                           τις οριακές τιμές που ισχύουν το αργότερο έως το τέλος του έτους φυσικού αερίου που ξεκινάει μετά την ετήσια δημοπρασία ετήσιας δυναμικότητας·
                        
                     
                           ii)
                        
                        
                           εκτίμηση της πιθανότητας διακοπής, συμπεριλαμβανομένων των εξής:
                           
                                       1)
                                    
                                    
                                       καταλόγου με όλα τα τυποποιημένα προϊόντα δυναμικότητας για παρεχόμενη διακοπτόμενη δυναμικότητα, συμπεριλαμβανομένης της αντίστοιχης πιθανότητας διακοπής και του εφαρμοζόμενου επιπέδου έκπτωσης·
                                    
                                 
                                       2)
                                    
                                    
                                       επεξήγησης του τρόπου με τον οποίο υπολογίζεται η πιθανότητα διακοπής για κάθε είδος προϊόντος που αναφέρεται στο σημείο 1)·
                                    
                                 
                                       3)
                                    
                                    
                                       των ιστορικών ή προβλεπόμενων δεδομένων, ή και των δύο, τα οποία χρησιμοποιούνται για την εκτίμηση της πιθανότητας διακοπής που αναφέρεται στο σημείο 2).
                                    
                                 
                     
         Άρθρο 30
   Πληροφορίες που δημοσιεύονται πριν από την περίοδο τιμολόγησης
   1.   Οι ακόλουθες πληροφορίες δημοσιεύονται πριν από την ετήσια δημοπρασία ετήσιας δυναμικότητας σύμφωνα με τις απαιτήσεις των άρθρων 31 και 32 από την εθνική ρυθμιστική αρχή ή τον (τους) διαχειριστή(-ές) του συστήματος μεταφοράς, ανάλογα με την απόφαση της εθνικής ρυθμιστικής αρχής:
   
               α)
            
            
               πληροφορίες για τις παραμέτρους που χρησιμοποιούνται στην εφαρμοζόμενη μεθοδολογία τιμής αναφοράς και οι οποίες σχετίζονται με τα τεχνικά χαρακτηριστικά του συστήματος μετάδοσης, όπως οι εξής:
               
                           i)
                        
                        
                           η τεχνική δυναμικότητα στα σημεία εσόδου και εξόδου και οι σχετικές παραδοχές·
                        
                     
                           ii)
                        
                        
                           η προβλεπόμενη συμβατική δυναμικότητα στα σημεία εσόδου και εξόδου και οι σχετικές παραδοχές·
                        
                     
                           iii)
                        
                        
                           η ποσότητα και κατεύθυνση της ροής φυσικού αερίου για τα σημεία εισόδου και εξόδου και οι σχετικές παραδοχές, όπως σενάρια προσφοράς και ζήτησης για τη ροή φυσικού αερίου υπό συνθήκες αιχμής·
                        
                     
                           iv)
                        
                        
                           τη δομική αναπαράσταση του δικτύου μεταφοράς με το κατάλληλο επίπεδο λεπτομέρειας·
                        
                     
                           v)
                        
                        
                           πρόσθετες τεχνικές πληροφορίες για το δίκτυο μεταφοράς, όπως το μήκος και η διάμετρος των αγωγών και η ισχύς των σταθμών συμπίεσης.
                        
                     
         
               β)
            
            
               τις εξής πληροφορίες:
               
                           i)
                        
                        
                           τα επιτρεπόμενα ή στοχευόμενα έσοδα, ή αμφότερα, του διαχειριστή συστήματος μεταφοράς·
                        
                     
                           ii)
                        
                        
                           τις πληροφορίες σχετικά με μεταβολές των εσόδων που αναφέρονται στο σημείο i) από το ένα έτος στο επόμενο·
                        
                     
                           iii)
                        
                        
                           τις ακόλουθες παραμέτρους:
                           
                                       (1)
                                    
                                    
                                       τους τύπους πάγιων στοιχείων που περιλαμβάνονται στη ρυθμισμένη βάση πάγιων στοιχείων και τη συνολική αξία τους·
                                    
                                 
                                       (2)
                                    
                                    
                                       το κόστος κεφαλαίου και τη μεθοδολογία υπολογισμού του·
                                    
                                 
                                       (3)
                                    
                                    
                                       κεφαλαιουχικές δαπάνες, συμπεριλαμβανομένων των εξής:
                                       
                                                   α)
                                                
                                                
                                                   μεθοδολογίες για τον προσδιορισμό της αρχικής τιμής των πάγιων στοιχείων·
                                                
                                             
                                                   β)
                                                
                                                
                                                   μεθοδολογίες για την επανεκτίμηση των πάγιων στοιχείων·
                                                
                                             
                                                   γ)
                                                
                                                
                                                   εξηγήσεις για την εξέλιξη της αξίας των πάγιων στοιχείων·
                                                
                                             
                                                   δ)
                                                
                                                
                                                   περιόδους απόσβεσης και ποσά ανά είδος πάγιου στοιχείου.
                                                
                                             
                                 
                                       (4)
                                    
                                    
                                       λειτουργικές δαπάνες·
                                    
                                 
                                       (5)
                                    
                                    
                                       μηχανισμούς παροχής κινήτρων και στόχους αποδοτικότητας·
                                    
                                 
                                       (6)
                                    
                                    
                                       δείκτες πληθωρισμού.
                                    
                                 
                     
                           iv)
                        
                        
                           τα έσοδα από υπηρεσίες μεταφοράς·
                        
                     
                           v)
                        
                        
                           τους ακόλουθους λόγους για τα έσοδα που αναφέρονται στο σημείο iv):
                           
                                       (1)
                                    
                                    
                                       μερισμός δυναμικότητας-εμπορεύματος, δηλαδή την κατανομή μεταξύ των εσόδων από τιμολόγια μεταφοράς που βασίζονται σε δυναμικότητα και των εσόδων από τιμολόγια μεταφοράς που βασίζονται σε εμπορεύματα·
                                    
                                 
                                       (2)
                                    
                                    
                                       μερισμός εισόδου-εξόδου, δηλαδή την κατανομή μεταξύ των εσόδων από τιμολόγια μεταφοράς που βασίζονται σε δυναμικότητα σε όλα τα σημεία εισόδου και των εσόδων από τιμολόγια μεταφοράς που βασίζονται σε εμπορεύματα σε όλα τα σημεία εξόδου·
                                    
                                 
                                       (3)
                                    
                                    
                                       ενδοσυστημικός/διασυστημικός μερισμός, δηλαδή την κατανομή μεταξύ των εσόδων από ενδοσυστημική χρήση του δικτύου σε αμφότερα τα σημεία εισόδου και εξόδου και των εσόδων από τη διασυστημική χρήση του δικτύου σε αμφότερα τα σημεία εισόδου και εξόδου, υπολογιζόμενα όπως ορίζεται στο άρθρο 5.
                                    
                                 
                     
                           vi)
                        
                        
                           όταν και στον βαθμό που ο διαχειριστής συστήματος μεταφοράς λειτουργεί υπό καθεστώς απουσίας ανώτατης τιμής, δημοσιεύονται οι ακόλουθες πληροφορίες σχετικά με τη συμφωνία του ρυθμιστικού λογαριασμού όσον αφορά την προηγούμενη περίοδο τιμολόγησης:
                           
                                       (1)
                                    
                                    
                                       τα πραγματικά έσοδα που αποκτήθηκαν, την ελλειμματική ή πλεονασματική ανάκτηση των επιτρεπόμενων εσόδων έσοδα και το μέρος αυτών που εγγράφηκε στον ρυθμιστικό λογαριασμό και, εφόσον ισχύει, τους υπολογαριασμούς εντός του εν λόγω ρυθμιστικού λογαριασμού·
                                    
                                 
                                       (2)
                                    
                                    
                                       την περίοδο συμφωνίας και τους μηχανισμούς παροχής κινήτρων που εφαρμόζονται.
                                    
                                 
                     
                           vii)
                        
                        
                           την προβλεπόμενη χρήση της προσαύξησης δημοπρασίας.
                        
                     
         
               γ)
            
            
               τις ακόλουθες πληροφορίες για τιμολόγια μεταφοράς και μη μεταφοράς, συνοδευόμενες από συναφείς πληροφορίες σχετικά με τη διαμόρφωσή τους:
               
                           i)
                        
                        
                           όπου ισχύει, τα τιμολόγια μεταφοράς που βασίζονται στα εμπορεύματα, τα οποία αναφέρονται στο άρθρο 4 παράγραφος 3·
                        
                     
                           ii)
                        
                        
                           όπου ισχύει, τα τιμολόγια μη μεταφοράς για υπηρεσίες μη μεταφοράς που αναφέρονται στο άρθρο 4 παράγραφος 4·
                        
                     
                           iii)
                        
                        
                           τις τιμές αναφοράς και άλλες τιμές που εφαρμόζονται σε σημεία άλλα πέραν εκείνων που αναφέρονται στο άρθρο 29
                        
                     
         2.   Επιπλέον, οι ακόλουθες πληροφορίες δημοσιεύονται όσον αφορά τα τιμολόγια μεταφοράς:
   
               α)
            
            
               επεξήγηση των εξής:
               
                           i)
                        
                        
                           της διαφοράς στο επίπεδο των τιμολογίων μεταφοράς για το ίδιο είδος υπηρεσίας μεταφοράς που ισχύει για την επικρατούσα περίοδο τιμολόγησης και για την περίοδο τιμολόγησης για την οποία δημοσιεύονται οι πληροφορίες·
                        
                     
                           ii)
                        
                        
                           της εκτιμώμενης διαφοράς στο επίπεδο των τιμολογίων μεταφοράς για το ίδιο είδος υπηρεσίας μεταφοράς που ισχύει για την περίοδο τιμολόγησης για την οποία δημοσιεύονται οι πληροφορίες και για κάθε περίοδο τιμολόγησης εντός της υπολειπόμενης ρυθμιστικής περιόδου.
                        
                     
         
               β)
            
            
               τουλάχιστον απλοποιημένο μοντέλο τιμολόγησης, το οποίο επικαιροποιείται τακτικά, συνοδευόμενο από επεξήγηση του τρόπου χρήσης του, επιτρέποντας στους χρήστες του δικτύου να υπολογίσουν τα τιμολόγια μεταφοράς που ισχύουν για την επικρατούσα περίοδο τιμολόγησης και να εκτιμήσουν την πιθανή εξέλιξή τους πέραν της εν λόγω περιόδου τιμολόγησης.
            
         3.   Για τα σημεία που εξαιρούνται από τον ορισμό των σχετικών σημείων που αναφέρονται στο σημείο 3.2 παράγραφος 1 στοιχείο α) του παραρτήματος I του κανονισμού (ΕΚ) αριθ. 715/2009, τις πληροφορίες για το ποσό της προβλεπόμενης συμβατικής δυναμικότητας και της προβλεπόμενης ποσότητας της ροής αερίου δημοσιεύεται όπως ορίζεται στο σημείο 3.2 παράγραφος 2 του παραρτήματος I του κανονισμού (ΕΚ) αριθ. 715/2009.
   Άρθρο 31
   Μορφή δημοσίευσης
   1.   Οι πληροφορίες που αναφέρονται στα άρθρα 29 και 30 δημοσιεύονται όπως ορίζεται στο άρθρο 32 μέσω συνδέσμου προς το υπόβαθρο που αναφέρεται στο σημείο 3.1.1 παράγραφος 1 στοιχείο η) του παραρτήματος I του κανονισμού (ΕΚ) αριθ. 715/2009 στον δικτυακό τόπο της αντίστοιχης οντότητας.
   Οι πληροφορίες αυτές είναι προσβάσιμες στο κοινό, δωρεάν και χωρίς περιορισμό όσον αφορά τη χρήση τους. Δημοσιεύονται:
   
               α)
            
            
               με τρόπο φιλικό προς τον χρήστη·
            
         
               β)
            
            
               με σαφή και εύκολα προσβάσιμο τρόπο που δεν εισάγει διακρίσεις·
            
         
               γ)
            
            
               σε μορφότυπο με δυνατότητα μεταφόρτωσης·
            
         
               δ)
            
            
               σε μία ή περισσότερες από τις επίσημες γλώσσες του κράτους μέλους και, στο μέτρο του δυνατού, στα αγγλικά, εάν μία από τις επίσημες γλώσσες του κράτους μέλους δεν είναι τα αγγλικά.
            
         2.   Οι ακόλουθες πληροφορίες δημοσιεύονται για τα σημεία διασύνδεσης στο υπόβαθρο που αναφέρεται στο σημείο 3.1.1 παράγραφος 1 στοιχείο η) του παραρτήματος I του κανονισμού (ΕΚ) αριθ. 715/2009:
   
               α)
            
            
               ταυτόχρονα, όπως ορίζεται στο άρθρο 29, οι οριακές τιμές για τυποποιημένα προϊόντα δυναμικότητας για εξασφαλισμένη δυναμικότητα και τυποποιημένα προϊόντα δυναμικότητας για διακοπτόμενη δυναμικότητα·
            
         
               β)
            
            
               ταυτόχρονα, όπως ορίζεται στο άρθρο 30, η χρέωση βάσει ροής που αναφέρεται στο άρθρο 4 παράγραφος 3 στοιχείο α), κατά περίπτωση.
            
         3.   Οι πληροφορίες που αναφέρονται στην παράγραφο 2 δημοσιεύονται με τον ακόλουθο τρόπο:
   
               α)
            
            
               όπως ορίζεται στην παράγραφο 1 στοιχεία α) έως γ)·
            
         
               β)
            
            
               στα αγγλικά·
            
         
               γ)
            
            
               σε τυποποιημένο πίνακα ο οποίος περιλαμβάνει τουλάχιστον τις εξής πληροφορίες:
               
               
                           i)
                        
                        
                           το σημείο διασύνδεσης·
                        
                     
                           ii)
                        
                        
                           την κατεύθυνση ροής του αερίου·
                        
                     
                           iii)
                        
                        
                           τα ονόματα των σχετικών διαχειριστών συστήματος μεταφοράς·
                        
                     
                           iv)
                        
                        
                           τον χρόνο έναρξης και λήξης του προϊόντος·
                        
                     
                           v)
                        
                        
                           εάν η δυναμικότητα είναι εξασφαλισμένη ή διακοπτόμενη·
                        
                     
                           vi)
                        
                        
                           ένδειξη του τυποποιημένου προϊόντος δυναμικότητας·
                        
                     
                           vii)
                        
                        
                           το ισχύον τιμολόγιο ανά kWh/ώρα και ανά kWh/ημέρα στο τοπικό νόμισμα και σε ευρώ, λαμβάνοντας υπόψη τα εξής:
                           
                                       1)
                                    
                                    
                                       εάν η εφαρμοζόμενη μονάδα δυναμικότητας είναι kWh/ώρα, οι πληροφορίες για το ισχύον τιμολόγιο ανά kWh/ημέρα είναι μη δεσμευτικές, και το αντίστροφο·
                                    
                                 
                                       2)
                                    
                                    
                                       εάν το τοπικό νόμισμα είναι άλλο πέραν του ευρώ, οι πληροφορίες για το ισχύον τιμολόγιο σε ευρώ δεν είναι δεσμευτικές.
                                    
                                 
                     
         Επιπλέον, ταυτόχρονα με τη χρονική στιγμή που ορίζεται στο άρθρο 30, ο εν λόγω τυποποιημένος πίνακας περιλαμβάνει προσομοίωση όλων των δαπανών για ροή 1 GWh/ημέρα/έτος για κάθε σημείο διασύνδεσης στο τοπικό νόμισμα και σε ευρώ, σύμφωνα με το σημείο vii) παράγραφος 2.
   4.   Όταν οι πληροφορίες που αναφέρονται στην παράγραφο 2 διαφέρουν από τις αντίστοιχες πληροφορίες που αναφέρονται στην παράγραφο 1, υπερισχύουν οι αντίστοιχες πληροφορίες που αναφέρονται στην παράγραφο 1.
   Άρθρο 32
   Περίοδος δημοσίευσης
   Η προθεσμία για τη δημοσίευση των πληροφοριών που ορίζονται στα άρθρα 29 και 30 είναι η εξής:
   
               α)
            
            
               για τις πληροφορίες που ορίζονται στο άρθρο 29, το αργότερο τριάντα ημέρες πριν από την ετήσια δημοπρασία ετήσιας δυναμικότητας·
            
         
               β)
            
            
               για τις πληροφορίες που ορίζονται στο άρθρο 30, το αργότερο τριάντα ημέρες πριν από την αντίστοιχη περίοδο τιμολόγησης·
            
         
               γ)
            
            
               για τα αντίστοιχα τιμολόγια μεταφοράς που επικαιροποιήθηκαν εντός της περιόδου τιμολόγησης, όπως ορίζεται στο άρθρο 12 παράγραφος 3, αμέσως μετά την έγκριση σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ.
            
         Κάθε επικαιροποίηση των τιμολογίων μεταφοράς συνοδεύεται από πληροφορίες που υποδεικνύουν τους λόγους που επιβάλλουν τις αλλαγές στο επίπεδό τους. Όταν εφαρμόζεται το άρθρο 12 παράγραφος 3 στοιχείο β), συνοδεύεται επίσης από την επικαιροποιημένη έκθεση που αναφέρεται στο άρθρο 29 στοιχείο β) για τους αντίστοιχους τύπους τυποποιημένων προϊόντων δυναμικότητας για διακοπτόμενη δυναμικότητα.
   ΚΕΦΑΛΑΙΟ IX
   
      ΕΠΑΥΞΗΜΕΝΗ ΔΥΝΑΜΙΚΟΤΗΤΑ
   
   Άρθρο 33
   Αρχές τιμολόγησης για επαυξημένη δυναμικότητα
   1.   Η ελάχιστη τιμή για την οποία οι διαχειριστές συστήματος μεταφοράς δέχονται αίτημα για επαυξημένη δυναμικότητα είναι η τιμή αναφοράς. Για τον υπολογισμό της οικονομικής δοκιμής, οι τιμές αναφοράς προκύπτουν με συμπερίληψη στη μεθοδολογία τιμής αναφοράς των αντίστοιχων παραδοχών που σχετίζονται με την προσφορά επαυξημένης δυναμικότητας.
   2.   Όταν η προσέγγιση σταθερής πληρωτέας τιμής που ορίζεται στο άρθρο 24 στοιχείο β) θεωρείται ότι παρέχεται για επαυξημένη δυναμικότητα, η οριακή τιμή που αναφέρεται στο άρθρο 24 στοιχείο β) βασίζεται στο προβλεπόμενο κόστος επένδυσης και το λειτουργικό κόστος. Όταν τεθεί σε λειτουργία η επαυξημένη δυναμικότητα, η εν λόγω οριακή τιμή προσαρμόζεται ανάλογα προς τη διαφορά, ανεξάρτητα από το εάν είναι θετική ή αρνητική, μεταξύ του προβλεπόμενου και του πραγματικού κόστους επένδυσης.
   3.   Σε περίπτωση που η κατανομή του συνόλου της επαυξημένης δυναμικότητας στην τιμή αναφοράς δεν θα ήταν δυνατό να δημιουργήσει επαρκή έσοδα για θετικό αποτέλεσμα οικονομικής δοκιμής, μπορεί να εφαρμοστεί υποχρεωτική ελάχιστη προσαύξηση στην πρώτη δημοπρασία ή στον εναλλακτικό μηχανισμό κατανομής στον οποίο παρέχεται η επαυξημένη δυναμικότητα. Η υποχρεωτική ελάχιστη προσαύξηση μπορεί επίσης να εφαρμοστεί σε επόμενες δημοπρασίες όταν παρέχεται δυναμικότητα που είχε αρχικά μείνει αδιάθετη ή όταν παρέχεται δυναμικότητα η οποία είχε αρχικά παρακρατηθεί, σύμφωνα με το άρθρο 8 παράγραφοι 8 και 9 του κανονισμού (ΕΕ) 2017/459. Η απόφαση για το εάν και σε ποιες δημοπρασίες θα εφαρμοστεί υποχρεωτική ελάχιστη προσαύξηση λαμβάνεται σύμφωνα με το άρθρο 41 παράγραφος 6 στοιχείο α) της οδηγίας 2009/73/ΕΚ.
   4.   Το επίπεδο της υποχρεωτικής ελάχιστης προσαύξησης επιτρέπει την εξαγωγή θετικού αποτελέσματος στην οικονομική δοκιμή με τα έσοδα που προήλθαν από την προσφερόμενη δυναμικότητα στην πρώτη δημοπρασία ή στον πρώτο εναλλακτικό μηχανισμό κατανομής στον οποίο διατέθηκε η επαυξημένη δυναμικότητα. Το εύρος του επιπέδου της υποχρεωτικής ελάχιστης προσαύξησης, που εξαρτάται από την αναμενόμενη κατανεμηθείσα δυναμικότητα, υποβάλλεται στις οικείες εθνικές ρυθμιστικές αρχές προς έγκριση σύμφωνα με το άρθρο 25 παράγραφος 1 στοιχείο γ) του κανονισμού (ΕΕ) 2017/459.
   5.   Μια υποχρεωτική ελάχιστη προσαύξηση εγκεκριμένη από την εθνική ρυθμιστική αρχή προστίθεται στην τιμή αναφοράς για τα προϊόντα δεσμοποιημένης δυναμικότητας στο αντίστοιχο σημείο διασύνδεσης και αποδίδεται αποκλειστικά στους διαχειριστές συστήματος μεταφοράς για τους οποίους εγκρίθηκε η υποχρεωτική ελάχιστη προσαύξηση από την αντίστοιχη εθνική ρυθμιστική αρχή. Αυτή η προεπιλεγμένη αρχή για την απόδοση υποχρεωτικής ελάχιστης προσαύξησης δεν θίγει τον μερισμό πιθανής επιπρόσθετης προσαύξησης δημοπρασίας σύμφωνα με το άρθρο 21 παράγραφος 3 ή μια εναλλακτική συμφωνία μεταξύ των εμπλεκομένων εθνικών ρυθμιστικών αρχών.
   ΚΕΦΑΛΑΙΟ X
   
      ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ
   
   Άρθρο 34
   Μεθοδολογίες και παράμετροι που χρησιμοποιούνται για τον προσδιορισμό των επιτρεπόμενων ή στοχευόμενων εσόδων των διαχειριστών συστημάτων μεταφοράς
   1.   Πριν από τις 6 Απριλίου 2019 ο Οργανισμός δημοσιεύει έκθεση σχετικά με τις μεθοδολογίες και τις παραμέτρους που χρησιμοποιούνται για τον προσδιορισμό των επιτρεπόμενων ή στοχευόμενων εσόδων των διαχειριστών συστημάτων μεταφοράς. Η έκθεση βασίζεται τουλάχιστον στις παραμέτρους που αναφέρονται στο άρθρο 30 παράγραφος 1 στοιχείο β) σημείο iii).
   2.   Οι εθνικές ρυθμιστικές αρχές υποβάλλουν στον Οργανισμό, σύμφωνα με τη διαδικασία που ορίζεται από τον Οργανισμό, όλες τις απαραίτητες πληροφορίες που σχετίζονται με τις μεθοδολογίες και παραμέτρους που χρησιμοποιούνται για τον προσδιορισμό των επιτρεπόμενων ή στοχευόμενων εσόδων των διαχειριστών συστημάτων μεταφοράς.
   Άρθρο 35
   Υφιστάμενες συμβάσεις
   1.   Ο παρών κανονισμός δεν επηρεάζει τα επίπεδα των τιμολογίων μεταφοράς που προκύπτουν από συμβάσεις ή κρατήσεις δυναμικότητας οι οποίες συνάφθηκαν πριν από τις 6 Απριλίου 2017, όταν στις εν λόγω συμβάσεις ή κρατήσεις δυναμικότητας δεν προβλέπονται αλλαγές στα επίπεδα των τιμολογίων μεταφοράς που βασίζονται στη δυναμικότητα ή/και τα εμπορεύματα, εκτός από την τιμαριθμική προσαρμογή, εφόσον υπάρχει.
   2.   Οι συμβατικές διατάξεις που σχετίζονται με τα τιμολόγια μεταφοράς και τις κρατήσεις δυναμικότητας που αναφέρονται στην παράγραφο 1 δεν ανανεώνονται, δεν παρατείνονται και δεν μετακυλίονται μετά την ημερομηνία λήξης τους.
   3.   Πριν από τις 6 Μαΐου 2017 ο διαχειριστής συστήματος μεταφοράς αποστέλλει τις συμβάσεις ή τις πληροφορίες για κρατήσεις δυναμικότητας, εφόσον είναι διαθέσιμες, οι οποίες αναφέρονται στην παράγραφο 1, στην εθνική ρυθμιστική αρχή προς ενημέρωση.
   Άρθρο 36
   Παρακολούθηση της εφαρμογής
   1.   Προκειμένου να συνδράμει τον Οργανισμό στις οικείες υποχρεώσεις παρακολούθησης δυνάμει του άρθρου 9 παράγραφος 1 του κανονισμού αριθ. 715/2009, το ΕΔΔΣΜΑ παρακολουθεί και αναλύει, σύμφωνα με το άρθρο 8 παράγραφοι 8 και 9 του κανονισμού (ΕΚ) αριθ. 715/2009 τον τρόπο με τον οποίο οι διαχειριστές συστημάτων μεταφοράς εφάρμοσαν τον παρόντα κανονισμό. Συγκεκριμένα, το ΕΔΔΣΜΑ διασφαλίζει την πληρότητα και ορθότητα όλων των σχετικών πληροφοριών που παρέχονται από τους διαχειριστές των συστημάτων μεταφοράς. Το ΕΔΔΣΜΑ υποβάλλει στον Οργανισμό τις εν λόγω πληροφορίες σύμφωνα με τις ακόλουθες προθεσμίες:
   
               α)
            
            
               31 Μαρτίου 2018 όσον αφορά τις απαιτήσεις του κεφαλαίου VIII·
            
         
               β)
            
            
               31 Μαρτίου 2020 όσον αφορά όλες τις υπόλοιπες διατάξεις του παρόντος κανονισμού.
            
         2.   Οι διαχειριστές συστήματος μεταφοράς υποβάλλουν στο ΕΔΔΣΜΑ όλες τις πληροφορίες που απαιτούνται από το ΕΔΔΣΜΑ προκειμένου να συμμορφώνεται με τις υποχρεώσεις του δυνάμει της παραγράφου 1, σύμφωνα με τις ακόλουθες προθεσμίες:
   
               α)
            
            
               31 Δεκεμβρίου 2017 όσον αφορά τις απαιτήσεις του κεφαλαίου VIII·
            
         
               β)
            
            
               31 Δεκεμβρίου 2019 όσον αφορά όλες τις υπόλοιπες διατάξεις του παρόντος κανονισμού.
            
         3.   Ο κύκλος παρακολούθησης της εφαρμογής, όπως ορίζεται στις παραγράφους 1 και 2, πρέπει να επαναληφθεί τα ερχόμενα έτη σύμφωνα με αντίστοιχες αιτήσεις της Επιτροπής.
   4.   Το ΕΔΔΣΜΑ και ο Οργανισμός τηρούν την εμπιστευτικότητα των εμπορικά ευαίσθητων πληροφοριών.
   5.   Εντός τριών ετών από την έναρξη ισχύος του παρόντος κανονισμού, ο Οργανισμός δημοσιεύει έκθεση σχετικά με την εφαρμογή των μεθοδολογιών για την τιμή αναφοράς στα κράτη μέλη.
   Άρθρο 37
   Αρμοδιότητα χορήγησης παρεκκλίσεων
   1.   Οι εθνικές ρυθμιστικές αρχές δύνανται, κατόπιν αιτήματος οντότητας που διαχειρίζεται γραμμή διασύνδεσης η οποία έχει τύχει εξαίρεσης από το άρθρο 41 παράγραφοι 6, 8 και 10 της οδηγίας 2009/73/ΕΚ σύμφωνα με το άρθρο 36 της εν λόγω οδηγίας ή παρόμοιας εξαίρεσης, να χορηγήσουν από κοινού στην εν λόγω οντότητα παρέκκλιση από την εφαρμογή ενός ή περισσότερων άρθρων του παρόντος κανονισμού σύμφωνα με τις παραγράφους 2 έως 6 του παρόντος άρθρου, όταν η εφαρμογή των εν λόγω άρθρων στην εν λόγω οντότητα θα είχε μία ή περισσότερες από τις ακόλουθες αρνητικές συνέπειες:
   
               α)
            
            
               δεν θα διευκόλυνε το αποτελεσματικό εμπόριο και τον ανταγωνισμό αερίου·
            
         
               β)
            
            
               δεν θα παρείχε κίνητρα για επενδύσεις σε καινούργια δυναμικότητα ούτε για διατήρηση των υφιστάμενων επιπέδων δυναμικότητας·
            
         
               γ)
            
            
               θα προκαλούσε αδικαιολόγητες στρεβλώσεις στο διασυνοριακό εμπόριο·
            
         
               δ)
            
            
               θα προκαλούσε στρεβλώσεις στον ανταγωνισμό με άλλους διαχειριστές υποδομών οι οποίοι παρέχουν υπηρεσίες παρόμοιας φύσης με εκείνες της γραμμής διασύνδεσης·
            
         
               ε)
            
            
               δεν θα μπορούσαν να εφαρμοστούν δεδομένης της ειδικής φύσης των γραμμών διασύνδεσης.
            
         2.   Η οντότητα που υποβάλλει αίτημα παρέκκλισης σύμφωνα με την παράγραφο 1 περιλαμβάνει στο αίτημά της αναλυτική αιτιολόγηση, με όλα τα υποστηρικτικά έγγραφα, συμπεριλαμβανομένης, κατά περίπτωση, ανάλυσης του κόστους-οφέλους, αποδεικνύοντας ότι πληρούνται ένας ή περισσότεροι όροι της παραγράφου 1 στοιχεία α) έως ε).
   3.   Οι οικείες εθνικές ρυθμιστικές αρχές αξιολογούν από κοινού το αίτημα παρέκκλισης και το εξετάζουν σε στενή συνεργασία μεταξύ τους. Αν οι αρμόδιες εθνικές ρυθμιστικές αρχές χορηγήσουν παρέκκλιση, καθορίζουν τη διάρκειά της στις αποφάσεις τους.
   4.   Οι εθνικές ρυθμιστικές αρχές κοινοποιούν στον Οργανισμό και την Επιτροπή τις αποφάσεις με τις οποίες χορηγούν τις εν λόγω παρεκκλίσεις.
   5.   Οι εθνικές ρυθμιστικές αρχές μπορούν να ανακαλέσουν τη χορήγηση παρέκκλισης αν δεν ισχύουν πλέον οι περιστάσεις ή οι βασικοί λόγοι, ή και τα δύο, ή κατόπιν αιτιολογημένης σύστασης του Οργανισμού ή της Επιτροπής για ανάκληση παρέκκλισης λόγω έλλειψης αιτιολόγησης.
   Άρθρο 38
   Έναρξη ισχύος
   1.   Ο παρών κανονισμός τίθεται σε ισχύ την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   2.   Εφαρμόζεται από την ημερομηνία έναρξης ισχύος.
   3.   Εντούτοις, τα κεφάλαια VI και VIII εφαρμόζονται από την 1η Οκτωβρίου 2017. Τα κεφάλαια II, III και IV εφαρμόζονται από τις 31 Μαΐου 2019.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Μαρτίου 2017.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 211 της 14.8.2009, σ. 36.
   
      (2)  Κανονισμός (ΕΕ) 2017/459 της Επιτροπής, της 16ης Μαρτίου 2017, για τη θέσπιση κώδικα δικτύου σχετικά με μηχανισμούς κατανομής δυναμικότητας στα συστήματα μεταφοράς αερίου και για την κατάργηση του κανονισμού (ΕΕ) αριθ. 984/2013 (βλέπε σελίδα 1 της παρούσας Επίσημης Εφημερίδας).
   
      (3)  Οδηγία 2009/73/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους κοινούς κανόνες για την εσωτερική αγορά φυσικού αερίου και την κατάργηση της οδηγίας 2003/55/ΕΚ (ΕΕ L 211 της 14.8.2009, σ. 94).
   
      (4)  Κανονισμός (ΕΚ) αριθ. 713/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, για την ίδρυση Οργανισμού Συνεργασίας των Ρυθμιστικών Αρχών Ενεργείας (ΕΕ L 211 της 14.8.2009, σ. 1).
   
      (5)  Κανονισμός (ΕΕ) αριθ. 312/2014 της Επιτροπής, της 26ης Μαρτίου 2014, για τη θέσπιση κώδικα δικτύου όσον αφορά την εξισορρόπηση του φυσικού αερίου στα δίκτυα μεταφοράς (ΕΕ L 91 της 27.3.2014, σ. 15).
   
      (6)  Κανονισμός (ΕΕ) 2015/703 της Επιτροπής, της 30ής Απριλίου 2015, για τη θέσπιση κώδικα δικτύου όσον αφορά τους κανόνες για τη διαλειτουργικότητα και την ανταλλαγή δεδομένων (ΕΕ L 113 της 1.5.2015, σ. 13).
   
      (7)  Κανονισμός (ΕΕ) αριθ. 347/2013 του Ευρωπαϊκού Κοινοβουλίου και του Συμβουλίου, της 17ης Απριλίου 2013, σχετικά με τις κατευθυντήριες γραμμές για τις διευρωπαϊκές ενεργειακές υποδομές, την κατάργηση της απόφασης αριθ. 1364/2006/ΕΚ και την τροποποίηση των κανονισμών (ΕΚ) αριθ. 713/2009, (ΕΚ) αριθ. 714/2009 και (ΕΚ) αριθ. 715/2009 (ΕΕ L 115 της 25.4.2013, σ. 39).